
Cespun oamenii 


„«Aisbergul nostru se topeşte» este o 
carte superbă. Ea cuprinde mesaje puternice 
care pot ajuta un număr mare de cititori. 
Parcurge toţi paşii spre succes într-o lume în 
schimbare, de la determinarea consecinţelor 
importante, parteneriatul cu un colaborator 
capabil, stabilirea traseului de urmat, 
câştigarea încrederii, comportamentul faţă 
de cei care nu doresc schimbarea şi aşa mai 
departe.” 


-CHRISHAND VICEPREŞEDINTE CITIGROUP 
GLOBALACCOUNT AVAYA CORPORATION 


„Nu am mai citit niciodată într-o carte de 
afaceri o parabolă care să abordeze o 
problemă atât de complexă precum 
managementul schimbării, din care să 
extragă esenţialul sub forma unei povestiri 
simple şi uşor de înţeles pentru toată lumea. 
Aceasta este continuarea ideală pentru 
«Conducând schimbarea» şi «Inima 
schimbării». O carte 

obligatorie pentru oricine are de-a face cu 


managementul schimbării.” 
- RICHARDJ. KOSINSKI 


CATEGORY DEVELOPMENT OFFICER 
YAHOO, INC. 


„Cartea «Aisbergul nostru se topeşte» 
este fantastică - ciudată, dar la obiect. Ar 
trebui să determinăm fiecare persoană din 


Washington D.C. să o citească.” 
-JOHN BATTEN VICEPREŞEDINTE 


EXECUTIV 
TWIN DISC, INC. 


„Cartea «Aisbergul nostru se topeşte» mi- 
a căzut în mână în lima mai, am comandat şi 
am distribuit şaizeci de exemplare în luna 
iunie, am evaluat efectul ei asupra 
eforturilor noastre de schimbare, după care 
am mai comandat încă cinci sute de 
exemplare în luna septembrie. Este o 


comoară.” 
- HEIDI KING MANAGER DE 


PROGRAM DEPARTAMENTUL 
APĂRĂRII 


„Aceasta este cartea cea mai uşor de citit 
şi totuşi cartea cea mai bogată din punct de 
vedere informaţional pe care am întâlnit-o. 
Stabilirea uneia dintre cele mai mari 
provocări ale managementului - «ce 
problemă, nu văd 

nici o problemă» - în contextul unui aisberg 
care se topeşte şi al unui pinguin hotărât a 


reprezentat lovitura unui adevărat geniu.” 
- MICHAEL DIMELOW 


DIRECTOR, PRODUCT MARKETING 
TTP COMMUNICATIONS PLC 


„Am urmărit mulţi ani lucrările lui 
Kotter, le respect mult, le folosesc în 
relaţiile cu clienţii şi cunosc puterea unică 
a acestora de a sprijini oamenii şi 
organizaţiile pentru a avea realizări mai 
bune. Cea mai recentă strădanie a sa - 
această poveste cu pinguini - este, după 
părerea mea, cartea cea mai bună şi mai 


utilă pe care a scris-o vreodată.” 
- ALAN FROHMAN 


PREŞEDINTE FROHMAN 
ASSOCIATES 


„Datorită acestei cărţi şi a faptului că am 
împărtăşit-o şi cu alte câteva persoane din 
organizaţie, ne-am putut mişca rapid pe 
mai multe fronturi. Suntem hotărâți să 
mergem înainte, în loc să continuăm să mai 
studiem, să mai organizăm etc. Pentru noi 


are o mare importanţă.” 
-TOMCURLEY 


PREŞEDINTE ŞI CEO 
ASSOCIATED PRESS 

„Este o carte grozavă. Face o treabă 
excelentă în sensul de a comunica, într-un 
mod simplu şi nostim, provocările-cheie ale 
coordonării schimbării. Ne putem identifica 
uşor cu personajele. Permite o discuţie 


relaxată cu privire la probleme dificile.” 
- DEB KARSTETTER 


VICEPREŞEDINTE EXECUTIV 
ABD INSURANCE & FINANCIAL SERVICES 


„Când eram copil, în Franţa, am făcut 
cunoştinţă cu clasicul «Micul prinţ». Am 
recitit această carte minunată pe vremea 
când eram în colegiu şi de foarte, foarte 
multe ori de când sunt adult. Este o carte 
care mă ajută să cresc şi să gândesc. Văd 
«Aisbergul nostru se topeşte» devenind 


«Micul prinţ» pentru secolul al XXI-lea.” 
STEPHAN BANCEL 


GENERAL MANAGER 
ELI LLLLY, BELGIA 


„Fiica mea de cincisprezece ani m-a văzut 
citind «Aisbergul nostru se topeşte» şi, când 
am lăsat cartea în cameră, a început să o 
citească. După ce a terminat-o, a citit-o soţia 
mea. După care am vorbit despre ea. Ceea 
ce bănuiesc că se va întâmpla acum în 
familia noastră şi, mai ales, cu fiica noastră, 
este existenţa unei povestiri de referinţă ce 
poate fi folosită atunci când discutăm 
aspecte legate de schimbare, întrucât este o 
poveste frapantă şi uşor de reţinut. Şi, mai 

mult decât atât, este o carte greu de uitat.” 
- PETERZ. ORTON, PH.D. PROGRAM DIRECTOR, 


SPECIAL PROJECTS 
IBMON DEMAND LEARNING 


„în această lume care se mişcă rapid, cu 
teancuri de date şi materiale scrise, această 
carte este ca o gură de aer proaspăt. Este 
simplă şi la obiect, uşor de citit şi plină de 
multe idei pe care toţi le pot aplica. M-am 
surprins reflectând la trecut pe o pagină, şi 


la viitor pe o altă pagină.” 
- EDWARD DAY VICEPREŞEDINTE 


EXECUTIV SOUTHERN COMPANY 
GENERATION 

Cuvântinainte de Spencer Johnson, M.D.; Autor âl 
cărţii „Who moved my cheese?” şi coautor al cărţii 
„The One Minute Manager” 


La prima vedere, această carte minunată 
pare a fi o simplă fabulă care este uşor de 
citit şi de înţeles. însă acesta este doar 
vârful proverbialului aisberg. 


Lucrând cu John Kotter, la Harvard 
Business School, am aflat că ştie mai multe 
decât oricine despre schimbarea 
organizaţiilor. Lideri şi manageri din 
întreaga lume i-au citit mult respectata 
carte „Leading Change şi au descoperit că 
cel mai bun mod de a asigura schimbarea 
cu succes a organizaţiei este să utilizeze 
cei Opt Paşi recomandati de el. 


Dar ce legătură are asta cu majoritatea 
dintre noi? 


Ei bine, în „Aisbergul nostru se topeşte , 
oricare persoană din orice fel de 
organizaţie asta însemnând aproape toată 
lumea poate descoperi cum se utilizează 
cei Opt Paşi şi se 

poate bucura de mai multe reuşite într-o 
epocă a schimbărilor. 


Profesorul Kotter şi Holger Rathgeber, 
coautorul său la fel de creativ, ne arată cum 
un grup de pinguini utilizează aceşti paşi în 
condiţii vitrege şi, în aparenţă, fără să-şi dea 
seama. 


Fie în lumea afacerilor, fie în viaţa de zi 
cu zi, oricine, de la preşedintele unei firme 
la elevul de liceu, are de câştigat din această 
poveste. 


în timp ce vă veţi lăsa încântați de 
povestea care urmează, este posibil să vă 
întrebaţi „Care este «aisbergul» meu?” şi 
„Cum pot folosi ceea ce descopăr în această 
poveste?” 


Gândiţi-vă după aceea cum puteţi 
împărtăşi toate acestea celor cu care lucraţi. 
în fond şi la urma urmei, toate lucrurile 
merg mai bine când toţi suntem de aceeaşi 
parte a „aisbergului”. 

Cuvânt de întâmpinare 


Dacă ştiţi ce să faceţi când schimbările 
vă pun la încercare, puteţi prospera 
extraordinar. Dacă nu ştiţi însă ce să faceţi 
în astfel de situaţii, atunci, atât voi, cât şi 
ceilalţi puteţi fi în pericol. 


De multe ori, oamenii şi organizaţiile nu 
realizează cât de necesară este 
schimbarea. Fie nu identifică în mod corect 
ce trebuie să facă, nu concretizează ceea 
ce au început, fie se blochează pe parcurs. 
La fel se întâmplă cu afacerile. Cu 
sistemele şcolare. Cu naţiunile. 


Noi am studiat schimbarea şi provocările 
ei. Cunoaştem capcanele în care pot să 
cadă până şi cele mai inteligente persoane. 
Ştim paşii care trebuie parcurşi pentru a 
asigura succesul de grup. Şi vă vom 
demonstra constatările noastre. 

Metoda noastră mai mult demonstrează 
decât expune şi face acest lucru pe o cale 
care a ajutat oamenii să înveţe, de-a lungul 
secolelor, mai mult decât orice altă tehnică: 
fabula. 


Fabula poate fi puternică, întrucât preia 
subiecte serioase, neclare sau 
amenințătoare şi le clarifică, făcându-le 
abordabile. Fabula este uşor de reţinut, 
spre deosebire de multitudinea de 
informaţii cu care suntem bombardaţi azi şi 
pe care mâine le uităm. Fabula stimulează 
gândirea, oferind lecţii importante, şi 
motivează - tinerii şi bătrânii în egală 
măsură - pentru a se folosi de aceste lecţii. 
în lumea noastră modernă, puternic 
tehnologizată, putem uita cu uşurinţă acest 
adevăr simplu şi totuşi atât de profund. 


Fabula care urmează a fost inspirată de 
cercetările, încununate cu premii, ale lui 
John Kotter, referitoare la implementarea 
cu succes a schimbării. Fiecare dintre noi 
se confruntă cu problemele de bază 
descrise în poveste. Puţini dintre noi însă 
reuşesc să găsească modalităţi de a ieşi din 
impas în mod eficient. 

Dacă ştiţi destule elemente despre 
locaţia în care ne-am amplasat povestea — 
Antarctica -, veţi constata că viaţa 
pinguinilor noştri nu este chiar aşa cum 
este descrisă într-un documentar Naţional 
Geographic. Aşa simt fabulele. în cazul în 
care consideraţi că o povestioară nostimă 
cu poze este doar pentru copii, veţi 
constata curând că această carte se referă 
la probleme adevărate de viaţă, frustrante 
pentru aproape orice persoană care 
lucrează într-o organizaţie. 


Pentru cititorii care preferă.să cunoască 
istoria acestei cărţi, elementele esenţiale 
care au stat la baza ei, metoda de 
schimbare în Opt Paşi, sau cum poate 
această fabulă să vă ajute să reuşiţi într-o 
epocă plină de schimbări, toate aceste 
materiale sunt incluse la pagina 151. Dacă 
nu doriţi să consultaţi aceste materiale 
acum, atunci aşezaţi-vă comod şi continuaţi 
să citiţi. 

Aisbergul nostru nu se va topi niciodată 


A fost odată ca niciodată o colonie de 
pinguini care trăia în îngheţata Antarctică, 
pe un aisberg, în apropiere de ceea ce azi 
numim Cape Washington. 


Aisbergul se afla acolo de mulţi, mulţi ani 
şi era înconjurat de o mare bogată în hrană. 
Pe suprafaţa lui se găseau pereţi uriaşi de 
zăpadă veşnică, ce puteau să adăpostească 
pinguinii de furtunile cumplite din timpul 
iernii. 


Pinguinii locuiseră pe acest aisberg 
dintotdeauna. „Acesta este căminul nostru” 
- ar fi spus ei, dacă v-aţi fi aflat în lumea lor 
de gheaţă şi zăpadă. Şi ar fi continuat, 
destul de logic, din punctul lor de vedere, - 
„Şi va fi întotdeauna căminul nostru”. 

Acolo unde locuiau ei, orice risipă de 
energie ucidea. Toţi membrii coloniei ştiau 
că trebuie să stea împreună pentru a 
supravieţui. Aşa încât învăţaseră să 
depindă urni de alţii. Deseori, se 
comportau ca o mare familie (ceea ce, 
desigur, poate fi şi bine şi rău). 


e È ERA E ee aa E S ii i EA 
Păsările erau cu adevărat frumoase. 
Cunoscute sub numele de pinguini 
imperiali, acestea erau cele mai mari 
dintre cele şaptesprezece tipuri de animale 
antarctice care par mereu îmbrăcate în 
frac. 

Colonia era formată din două sute şaizeci 
şi opt de pinguini. Unul dintre ei era Fred. 


Fred arăta şi se comporta aproape la fel 
ca toţi ceilalţi. Probabil că l-aţi descrie ca 
fiind „drăguţ” sau „distins”, cu condiţia să 
nu vă displacă animalele chiar de tot. Dar 
Fred se deosebea de majoritatea pinguinilor 
datorită unei trăsături foarte importante. 

Acesta este Fred. 
El este cel care 
privește marea. 


zi 5 
Fred era neobişnuit de curios şi avea un bun 
spirit de observație. 


Alți pinguini plecau să vâneze diverse 
creaturi marine - un lucru destul de 
necesar, având în vedere că în Antarctica nu 
exista altă sursă de hrană. Fred pescuia mai 
puţin şi studia marea şi aisbergul mai mult. 


Alţi pinguini petreceau mai mult timp cu 


prietenii şi rudele. Fred era un tată şi un soţ 
bun, dar se dedica mai puţin activităţilor 

sociale. Deseori, pleca de unul singur ca să- 
şi noteze observaţiile. 


Aţi putea crede că Fred era o pasăre 
ciudată, poate chiar genul de pinguin cu 
care ceilalţi nu doreau să-şi petreacă timpul. 
Dar nu era adevărat. Fred făcea doar ceea 
ce i se părea lui corect. în consecinţă, ceea 
ce vedea il alarma din ce în ce mai mult. 


Fred avea o servietă plină cu observaţii, 
idei şi concluzii. (Da, o servietă. Aceasta 
este o fabulă.) Informaţiile erau din ce în ce 
mai în îngrijorătoare şi începeau să-l 
alarmeze. 

Aisbergul se topeşte şi ar putea să se 
spargă în curând!! 


Un aisberg care s-ar nărui dintr-o dată în 
mai multe bucăţi ar fi un dezastru pentru 
pinguini, mai ales dacă acest lucru s-ar 
petrece iama, în timpul unei furtuni. Multe 
dintre păsările mai bătrâne şi mai tinere ar 
mun cu siguranţă. Cine poate spune care ar 
fi toate consecinţele? Ca toate evenimentele 
inimaginabile, nu există un plan pentru a 
face faţă unei astfel de catastrofe. 


Fred nu intra uşor în panică. Dar, cu cât 
îşi studia mai mult observaţiile, cu atât era 
mai descurajat. 


Fred ştia că trebuie să facă ceva. Dar nu 
era în măsură să ia nici un fel de hotărâre 
sau să decidă cum ar trebui să acţioneze 
alţii. Nu era unul dintre conducătorii 
coloniei. Nu era nici măcar fiul, fratele sau 
tatăl unuia dintre conducătorii coloniei. Şi 
nici nu era cunoscut ca fiind priceput în 
elaborarea unor prognoze credibile despre 
aisberguri. 

Fred îşi amintea, totodată, cum fusese 
tratat Harold, un coleg-pinguin, când a 
sugerat, la un moment dat, despre căminul 
lor, că acesta devenea mai fragil. Când 
nimănui nu părea să-i pese, Harold încercă 
să adune unele dovezi. Eforturile sale au 
fost întâmpinate cu reacţii ca acestea de 
mai jos. 


„Harold, te îngrijorezi prea mult. Ia un 
calmar şi ai să te simţi mai bine. 


„Fragil?! Sari în sus şi jos, Harold. Hai 
să sară cincizeci dintre noi în acelaşi timp. 
Se întâmplă ceva? Ia zi...” 


„Observațiile tale sunt fascinante, 
Harold. Dar ele pot fi interpretate în patru 
moduri diferite. Ştii, dacă am presupune 
că...” 


Unele păsări nu au spus nimic, dar au 
început să-l trateze altfel pe Harold. 
Schimbarea era imperceptibilă, dar Fred a 
observat-o. în mod categoric, nu era o 
schimbare în sensul bun al cuvântului. 


Aisbergul nostru se 
topeşte 


24 


Fred începu să se 
singur. 


Of, Doamne, 
oare ce să fac? 

simtă cam 


Ce-i de făcut acum? 


Colonia avea un Consiliu de Conducere. 
Acesta era cunoscut şi sub denumirea de 
Grupul celor Zece, condus de un Pinguin- 
şef. (Adolescenţii aveau un alt nume pentru 
grup, dar asta este o altă poveste.) 


Alice era unul dintre cei zece şefi. Era o 
pasăre dură, practică şi cunoscută pentru 
faptul că ducea lucrurile la bun sfârşit. 
Era, de asemenea, apropiată coloniei, spre 
deosebire de câţiva dintre colegii ei, care 
erau mai rezervaţi. De fapt, întreaga lor 
rasă de pinguini pare a fi mai rezervată, 
dar nu toţi pinguinii se comportă ca atare. 


Fred decise că, faţă de alţi pinguini mai 
în vârstă, Alice era mai puţin probabil să-i 
respingă povestea. Aşa încât se duse să o 
vadă. Datorită felului de a fi al lui Alice, 
Fred nu avea nevoie să-şi stabilească o 
întâlnire. 

Fred îi povesti despre studiile şi 
concluziile sale. Aceasta îl ascultă cu atenţie, 
chiar dacă, sincer, se întreba dacă nu cumva 
Fred avea probleme personale. 


Aisbergul nostru se topeşte 26 


` Probleme cu soția? 
O fi mâncat prea mult 
calmar cu nivel ridicat 
de mercur? 


` SI e a kai e: “a 
Dar... Pentru că Alice era Alice, nu-l ignoră 
pe Fred. în schimb, îi spuse cu scepticism: 
„Du-mă la locul care crezi tu că 
demonstrează cel mai clar problema. 


Acel „loc” nu se afla pe suprafaţa vizibilă 
a aisbergului, acolo unde topirea şi 

consecinţele sale erau greu de observat, ci 
dedesubt şi în interior. Fred îi explică acest 
lucru lui Alice. Aceasta ascultă şi, nefiind 
una dintre cele mai răbdătoare păsări, 
spuse. „Bine, bine. Hai să mergem”. 


Pinguinii sunt vulnerabili atunci când sar 
în apă, deoarece focile-leopard şi balenele 
ucigaşe se ascund pentru a putea să prindă 
păsările neatente. Fără a intra în prea 
multe detalii grafice neplăcute, să spunem 
că nu este deloc plăcut să fii prins de o 
focă-leopard sau de o balenă ucigaşă. Aşa 
încât, atunci când Fred şi Alice au sărit în 
mare, au făcut-o fiind foarte atenţi. 

Sub apă, Fred scoase în evidenţă fisuri şi 
alte aspecte clare de deteriorare cauzate de 
topire. Alice era uimită de faptul că ignorase 
toate aceste semne. 


Alice îl urmă pe Fred care intră într-o 
gaură mare aflată pe o parte laterală a 
aisbergului. Printr-un canal larg de câţiva 
metri, înotară până în inima gheții, 
ajungând într-o cavernă spațioasă, plină cu 
apă. 


Alice încerca să dea impresia că înţelegea 
tot ceea ce vedea, dar specialitatea sa era 
leadership-ul, şi nu ştiinţa aisbergurilor. 
Fred îi zări privirea perplexă. Aşa încât, 
când se întoarseră la suprafaţă, îi explică. 

Pentru a nu lungi povestea: 


Aisbergurile nu sunt precum cuburile de 
gheaţă. Aisbergurile sunt străbătute pe 
dinăuntru de o serie de crăpături, denumite 
canale. Canalele pot conduce la goluri mari 
de aer, numite caverne. Dacă gheaţa se 
topeşte suficient de mult, crăpăturile sunt 
expuse la apă, care se scurge ulterior în 
canale şi apoi în caverne. 


în timpul unei ierni friguroase, canalele 
înguste pline cu apă pot să îngheţe rapid, 
blocând apa în caverne. Dar, deoarece 
temperaturile continuă să scadă, apa din 
caverne va îngheţa şi ea. Pentru că lichidul 
care îngheaţă are tendinţa să crească în 
mod semnificativ ca volum, aisbergul ar 
putea să se spargă în bucăţi. 


După câteva minute, Alice începu să 


înţeleagă de ce Fred era atât de preocupat, 
însă cât de gravă era problema? 


Aisbergul nostru se topeşte 30 


în mod categoric nu era bine deloc. 


Alice era. zdruncinată, dar nu lăsa să se 
vadă acest lucru. în schimb, îi puse lui Fred 
întrebare după întrebare. 


„Trebuie să mă gândesc la ceea ce mi-ai 
arătat”, îi spuse ea, „şi după aceea să 
vorbesc repede cu câţiva colegi din 
conducere.” Mintea ei punea deja lucrurile 
în ordine. 


„O să am nevoie de ajutorul tău”, îi 
spuse ea lui Fred. 


„Am nevoie să fii pregătit să-i ajuţi şi pe 
ceilalţi să vadă şi să înţeleagă problema.” 
După o scurtă pauză, adăugă: „Şi fii 
pregătit ca unele păsări să aibă impresia că 
nu este vorba de nici o problemă . 


Alice îşi luă rămas-bun de la Fred. Fred 
se simţea şi mai bine, dar şi mai rău. 

Mai bine - nu mai era singurul pinguin 
care vedea dezastrul potenţial. Nu mai era 
singurul pinguin care considera că trebuie 
neapărat să facă ceva pentru rezolvarea 
problemei. 


Mai rău - nu întrevedea nici o soluţie. Şi 
nici nu-i plăcea modul cum îi spusese Alice 
„fii pregătit” şi „unele păsări au impresia 
că nu este vorba de nici o problemă . 


Şi mai erau doar două luni până la iarna 
antarctică. 

Problemă? 
Ce problemă? 


în următoarele câteva zile, Alice a 
contactat toţi membrii Consiliului de 
Conducere, inclusiv pe Louis, Pinguinul-şef. 
I-a rugat s-o însoţească în aceeaşi călătorie 
pe care o făcuse cu Fred. Majoritatea a 
ascultat-o. Dar s-au arătat foarte sceptici. 
Nu cumva Alice avea o problemă personală, 
poate ceva legat de căsnicia ei? 


Nici unul dintre cei cu care vorbise Alice 
nu era prea entuziasmat la ideea de a înota 
într-o cavernă mare şi întunecată. Câţiva 
dintre membrii Consiliului nici măcar nu-şi 
făcură timp să se întâlnească cu Alice, 
spunându-i că sunt ocupați cu treburi mai 
importante. Trebuiau să rezolve reclamaţia 
venită de la o pasăre destul de gălăgioasă, 
care se plângea că un alt pinguin se 
strâmba în spatele ei (o problemă oarecum 
ciudată, întrucât pinguinii nu pot să se 
strâmbe). 

Discutau, de asemenea, dacă şedinţele 
săptămânale ar trebui să dureze două ore 
sau două ore şi jumătate, subiect aprins de 
discuţie, atât pentru cei cărora le plăcea să 
sporovăiască, cât şi pentru cei care nu 
doreau acest lucru. 


Alice îl rugă pe Louis, Pinguinul-şef, să-l 
invite şi pe Fred la următoarea şedinţă a 
Consiliului, pentru a-şi prezenta şi susţine 
concluziile. „Ţinând seama de tot ceea ce 
mi-ai spus despre el, sunt categoric foarte 
interesat să aud ce are să ne spună Fred” 
vorbi cu diplomaţie Pinguinul-şef. 


Cu toate acestea, Louis nu stabili în orar 
nici o prezentare ce urma să fie făcută de 
acest pinguin cvasinecunoscut şi care nu 
mai vorbise niciodată în faţa grupului de 
conducători. Alice însă era insistentă, 
amintindu-i şefului ei că trebuiau să-şi 
asume anumite riscuri, „ceea ce ai făcut în 
mod curajos toată viaţa ta”. Acesta era un 
adevăr, mai mult sau mai puţin, şi Louis se 
simţea măgulit auzind-o pe Alice spunându- 
l (chiar dacă motivele ei erau destul de 
evidente). 

Pinguinul-şef căzu de acord să-l invite pe 
Fred, iar Alice ii transmise invitaţia. 


Pregătindu-şi întâlnirea cu conducătorii, 
Fred se gândi să scrie un discurs, în care 
urma să prezinte statistici legate de 
scăderea dimensiunilor căminului lor, 
despre canale, caverne pline cu apă, 
numărul fisurilor cauzate în mod evident de 
topire şi aşa mai departe. Dar, când puse 
câteva întrebări despre Grupul celor Zece 
unor membri mai în vârstă din colonie, 
constată următoarele: 


e Două dintre păsările din Consiliu adorau 
dezbaterile pe tema validității 
statisticilor. Şi le făcea plăcere să dezbată 
acest aspect ore întregi. Aceştia erau doi 
dintre cei mai înfocaţi susţinători ai 
şedinţelor lungi. 


e Unul dintre membrii Consiliului de 
Conducere de obicei adormea sau era pe 
aproape, mai ales în timpul prezentărilor 
mai lungi care includeau şi statistici. 
Sforăitul lui putea deranja. 


* O altă pasăre nu agrea cifrele. încerca să 
ascundă acest lucru dând foarte mult din 

cap în semn de încuviinţare. Toată 
această clătinare din cap tindea să 
enerveze alţi membri ai Grupului, ceea ce 
putea duce la stări de tensiune şi certuri. 


e Cel puţin alţi doi membri ai Consiliului 
erau foarte categorici, spunând că lor nu 
le place să li se SPUNĂ mai nimic, 
considerând că ei trebuie să fie cei care 
trebuie să SPUNĂ. 


După o îndelungă chibzuinţă, Fred alese 


pentru apropiata întâlnire o abordare care 
era diferită de planul iniţial. 

Fred construi un model al aisbergului lor. 
Dimensiunile erau de 120/150 m şi era făcut 
din gheaţă şi zăpadă adevărate. Construcţia 
nu fusese uşoară pentru Fred (cu atât mai 
mult cu cât nu avea mâini, degete sau 
degete opozabile). Când totul fu gata, Fred 
ştia că nu era perfect. Dar Alice era de 
părere că ideea fusese creatoare şi, în mod 
categoric, suficient de bună pentru a-i face 
pe lideri să înceapă a pricepe despre ce este 
vorba. 


în noaptea dinaintea întâlnirii, Fred şi 
prietenii săi mutară modelul în locul unde 
urma să se întâlnească echipa de 
conducere, acesta fiind, din păcate, pe cel 
mai înalt vârf al aisbergului. La jumătatea 
drumului începură comentariile: „la mai zi o 
dată, de ce facem noi asta?!” - era unul 
dintre comentariile paşnice. 

aaa 


Dacă pinguinii ar fi putut să mârâie şi să 
bombăne, astfel de sunete s-ar fi auzit din 
belşug. 

în dimineaţa următoare, când sosi Fred, 
conducătorii erau deja strânşi în jurul 
modelului. Unii erau angajaţi în discuţii 
aprinse. Alţii se uitau perplecşi. 


Alice îl prezentă pe Fred Grupului. 


Louis, ca Pinguin-şef, începu şedinţa, aşa 
cum făcea întotdeauna. „Fred, am vrea să 
ne povesteşti despre descoperirea ta. Fred 
se înclină plin de respect. Putea percepe 
sentimentul de deschidere din partea lui 
Louis şi a altor câţiva membri ai Grupului. 
Alţii păreau neutri. Câţiva abia se străduiau 
să-şi ascundă scepticismul. 


Fred îşi adună gândurile - şi curajul 
după care le spuse povestea descoperirii 
sale. Le explică metodele inventate pentru 
a le studia casa. Descrise modul în care a 
constatat deteriorarea, canalele deschise” 
caverna cea mare, expusă şi plină cu apă 
toate acestea având drept cauză certă 
topirea. Fred folosi în permanenţă modelul 
pentru a-şi orienta auditoriul şi pentru a-şi 
ilustra punctele de vedere. Cu excepţia 

unuia, toţi membrii Consiliului de 
Conducere se apropiarâ de model. 


Când Fred îndepărtă jumătatea 
superioară a structurii, pentru a lăsa 
expusă caverna cea mare şi pentru a 
explica impactul său dezastruos, s-ar fi 
putut auzi până şi căderea unui fulg de nea 
pe sol. 


Când demonstraţia se termină, se lăsă 
tăcerea. 


Alice începu discuţiile spunând: „Am 
văzut toate astea cu ochii mei. Caverna 
plină cu apă este imensă. Este 
înfricoşătoare. Am văzut şi celelalte semne 
care trebuie să fie cauzate de topire. Nu le 
mai putem ignora! 


Câţiva pinguini încuviinţară. 

Unul dintre membrii Consiliului de 
Conducere era o pasăre mai în vârstă şi mai 
solidă, pe nume NuNu. NuNu era 
responsabil cu prognoza meteo. Existau 
două teorii cu privire la originea numelui 
său. Una spunea că străbunicul său purtase 
numele NuNu. Altă teorie spunea că primele 
cuvinte rostite de el nu fuseseră „mama sau 
„tata”, ci „nu-nu”. 


NuNu era obişnuit să fie acuzat că 
buletinele sale meteo erau eronate, dar 
treaba asta cu aisbergul care se topeşte era 
prea mult petru el. Vorbi, controlandu-şi cu 
greu emoţiile. „Am raportat cu regularitate 
acestui grup observaţiile mele cu privire la 
climat şi efectul său asupra aisbergului 
nostru”, spuse el. „Aşa cum v-am mai spus, 
perioadele de topire sunt obişnuite în timpul 
verilor calde. Iarna, totul revine la normal. 
Ceea ce a văzut el - sau crede că a văzui - 
nu este o noutate. Nu sunt motive să ne 
îngrijorăm! Aisbergul nostru este solid şi 
puternic şi poate să reziste fluctuaţiilor!” 

Fiecare propoziţie a lui NuNu era rostită 
mai tare decât precedenta. Dacă pinguinii ar 
fi putut să se înroşească la faţă, ceea ce nu 
este posibil, atunci el s-ar fi înroşit. 

Poate... ar trebui să 


AISBERGUL NU mă îndepărtez de el 
SE TOPEȘTE!! a înainte să explodeze. 


Când NuNu observă că susţinerea unora 
dintre celelalte păsări se întorcea în 
favoarea lui, arătă înspre Fred şi spuse pe 
un ton dramatic: 


„Această pasăre tânără spune că gheaţa 
în curs de topire a deschis acel canal. Dar 
poate nu s-a întâmplat aşa! El spune că acel 
canal va îngheţa iama, prinzând apa ca într- 
o capcană. Dar poate acest lucru fiu se va 
întâmpla! El spune că apa din cavernă va 

îngheţa. Dar poate nu se va întâmpla aşa! El 
spune că apa îngheţată îşi măreşte volumul. 
Dar poate greşeşte! Şi chiar dacă tot ceea 
ce spune se va adeveri, oare aisbergul 
nostru este atât de fragil, încât apa care 
îngheaţă într-o cavernă îl poate sparge în 
bucăţi periculos de mici? De unde ştim că 
ceea ce spune el nu este doar o teorie? Pure 
speculaţii? Plemente menite să creeze 
panică? 

NuNu făcu o pauză, se uită la ceilalţi, 
apoi continuă spunând ceea ce spera să fie 
lovitura de graţie: 


„Poate el să garanteze că datele lui sunt 
100% exacte?” 


Patru dintre păsări încuviinţară. Una 
păru că devine la fel de pornită ca şi NuNu. 


în tăcere, Alice îi aruncă lui Fred o 
privire încurajatoare care, în principiu, 
spunea: e-n regulă (deşi ştia că în realitate 
nu era aşa), poţi să faci faţă (ceea ce nu era 
deloc clar), acum doar dă-i bătaie şi 
răspunde calm (ceea ce, din punctul ei de 
vedere, ar fi fost dificil, întrucât ar fi vrut 
să urle: „NuNu, imbecilule!”) 


Fred nu spuse nimic. Alice îi mai aruncă 
încă o privire încurajatoare. 

Fred ezită şi apoi spuse: „Sincer, nu. Nu 
pot să vă garantez. Nu, nu sunt 100% sigur. 
Dar dacă aisbergul nostru care se topeşte ar 
fi sa se spargă în multe bucăţi, acest lucru s- 
ar întâmpla în toiul iernii, când este 
întuneric, atât ziua, cât şi noaptea, când 
furtunile teribile şi vânturile ne fac cei mai 
vulnerabili. Oare n-ar muri mulţi dintre noi?” 


Două dintre păsările care stăteau în 
apropierea lui Fred păreau îngrozite. Acesta 
se uită în direcţia lor şi spuse: „Nu-i aşa?” 


Văzând că majoritatea Consiliului de 
Conducere încă părea a fi foarte sceptic, 
Alice îi aruncă lui NuNu o privire dură şi 
spuse: „închipuiţi-vă părinţi care şi-ar 
pierde copiii. , Imaginaţi-vă că ar veni la 
noi şi ar întreba: «Cum s-a putut întâmpla 
aşa ceva? Voi unde aţi fost? De ce nu aţi 
prevăzut această criză? 

Era treaba voastră să protejaţi colonia!» Ce 
le-aţi spune? «Eh, hm, ne scuzati, am auzit 
că s-ar putea să fie o problemă, dar 
informaţia nu era sută la sută credibilă»,. 


Făcu o pauză, ca să-şi lase spusele să-şi 
facă efectul. 


„Ce le-aţi spune, dacă ar sta în faţa 
noastră împietriţi de durere? Că am sperat 
ca o astfel de tragedie să nu se întâmple? 
Că era potrivit să acţionăm, doar dacă 
eram sută la sută siguri?” 


Şi iarăşi s-ar fi putut auzi fulgii de 
zăpadă izbindu-se de gheaţă. 


Sub exteriorul său demn, Alice era atât 


de furioasă, încât ar fi aruncat cu modelul 
de gheaţă în NuNu. 

Louis, Pinguinul-şef, remarcă o schimbare 
în starea de spirit a Grupului. Atunci spuse: 
„Dacă Fred are dreptate, atunci mai avem la 
dispoziţie doar două luni până când iarna 
începe să-şi pună în practică această 
ameninţare”. 


Unul dintre ceilalţi pinguini conducători 
spuse: „Trebuie să formam un comitet din 
membrii acestei echipe pentru a analiza 
situaţia şi a căuta soluţii posibile”. 


Multe păsări dădură din cap a 
încuviinţare. 


Alta spuse grupului: „Da, dar trebuie să 
facem tot posibilul ca obiceiurile coloniei să 
rămână neschimbate. Puii noştri au nevoie 
acum de multă mâncare, ca să crească, iar 
noi trebuie să evităm zăpăceala. Aşa încât 
trebuie să păstrăm secretul, până când 
găsim o soluţie adecvată”. 

Alice îşi drese glasul cu zgomot, apoi vorbi 
cu o hotărâre de nestrămutat. „Când avem o 
problemă, formarea unui comitet şi 
încercarea de a proteja colonia de veştile 
proaste sunt lucruri pe care le facem în mod 
obişnuit. Dar acum este o situaţie mult, mult 
mai gravă decât doar o simplă problemă. 


Ceilalţi se uitară la ea. întrebarea 
nerostită din mintea fiecăruia era: „Oare 
unde vrea să ajungă?” 


Aisbergul nostru se 

Alice spuse: „Trebuie să convocăm 
imediat o adunare generală a coloniei şi să 
convingem pe cât mai mulţi că ne 
confruntăm cu o problemă serioasă. Trebuie 
să atragem suficient de mulţi prieteni şi 
familii de partea noastră pentru a avea 
şanse să găsim o soluţie care să fie 
acceptată de mulţi”. 


De obicei, pinguinii se comportă într-o 
manieră destul de controlata, cu atat mai 
mult cu cât sunt pinguini din Consiliul de 
Conducere, care participă la o şedinţă. Dar 
acum, câteva dintre păsări înnebuniseră de- 
a dreptul, vorbind toate în acelaşi timp. 

„O adunare generală'.!” „... riscul este 
să...”-. „... dar niciodată n-am...” „...0 
panică...” „... nu, nu, nu...” „... ṣi ce să 
spunem?” 

Asta TREBUIE 
păstrată în secret. 


E FOARTE rău 
dacă-i îngrijorăm! 


PANICĂ! 
Nu vreau să intre 
nimeni în panică! 


Nu era o imagine tocmai plăcută. 


„Mi-a venit o idee”, spuse Fred precaut, 
„îmi acordaţi câteva minute, vă rog? Nu 
durează mult.” 


Ceilalţi nu spuseră nimic. Fred consideră 
tăcerea drept încuviinţare sau cel puţin nu 
un refuz. 

Cobori muntele cât de repede putu, găsi 
ceea ce dorea şi se întoarse. Grupul celor 
Zece Păsări pălăvrăgea din nou. Păsările 
tăcură, când Fred se întoarse cu o sticlă. 


„Ce e asta?”, întrebă Alice. 

„Nu ştiu exact” spuse Fred. „Tatăl meu a 
găsit-o într-o vară adusă de valuri la 
marginea aisbergului nostru. Seamănă cu 
gheaţa, dar nu este făcută din gheaţă.” 
Bătu în sticlă cu vârful ciocului. „Este mult 
mai tare. Dacă stai pe ea se încălzeşte, dar 
nu se topeşte.” 


Toţi se holbau. Şi...? 


„Poate că o putem umple cu apă, să 
sigilăm gaura de deasupra şi să o punem să 
stea în vântul rece. După aceea, mâine vom 
vedea dacă este spartă de forţa apei care 
se măreşte atunci când îngheaţă.” 


Fred se opri lăsând grupul să se 
gândească la logica celor spuse de el. 


Continuă: „lar dacă nu se sparge, atunci 
poate nu este cazul să vă grăbiţi să 
convocați o adunare generală a coloniei'. 

Alice era fascinată. Riscant, îşi spuse, 
însă pasărea asta ori este deşteaptă, ori ce 
altceva? 


NuNu bănuia că la mijloc era o 
şmecherie, dar nu ştia prea bine ce să facă. 
Dar poate că astfel se va pune capăt acestei 
întregi nebunii. 


Louis, Pinguinul-şef, se uită la NuNu. 


Apoi se hotărî. Le spuse celorlalţi: „Atunci 
aşa facem!” 


Şi aşa făcură. 


Louis puse apă în sticlă. O sigilă cu un os 
de peşte care avea întocmai mărimea 
potrivită. îi dădu sticla lui Buddy, un pinguin 
tăcut şi frumuşel ca un băieţel, pe care toţi 
păreau să-l placă şi să aibă încredere în el. 


După care se împrăştiară. 
Fred era oricând gata să-şi asume un risc 
atunci când era necesar, deşi, în mod 


inevitabil, asta îl enerva. Din această cauză, 
nu dormi prea bine în noaptea aceea. 

în dimineaţa următoare, când Buddy 
urcă dealul, toţi ceilalţi erau acolo uitându- 
se la el. Când ajunse în vârf, una dintre 
păsări spuse: „Ei bine?” 


Buddy scoase la iveală sticla. Evident, 
sticla era spartă din cauza gheții, care 
devenise prea mare pentru a mai încăpea 
înăuntru. 


„Simt convins”, spuse Buddy. 


Păsările continuară să pălăvrăgească 
vreo jumătate de oră. Toate erau de părere 
că trebuiau să acţioneze. Cu excepţia a 
două dintre ele. Desigur, una dintre ele era 
NuNu. „Precis urmăreşti tu ceva” spuse el, 
„dar... 


în mare parte, fu însă ignorat. 
Louis spuse: „Anunţaţi-i pe ceilalţi că 
vom avea o adunare generală. Dar nu le 


spuneţi deocamdată care este subiectul 
pentru care ne întâlnim”. 

Păsările din colonie erau curioase să afle 
motivul adunării. Dar Alice se asigură că 
membrii Consiliului de Conducere îşi ţineau 
ciocurile, ceea ce incita interesul şi 
încordarea. 


Aproape toţi adulţii veniră. Majoritatea 
discuţiilor erau pe tema vieţii de zi cu zi de 
pe aisberg. 


„Felix se îngraşă. Prea mult peşte şi prea 
puţină mişcare.” 


„De unde ia atâta peşte?” 
„Ah, asta da poveste interesantă.” 


Louis ceru să se facă linişte şi se întoarse 
imediat către Alice. 


Alice povesti despre partida sa de înot cu 
Fred, despre multele semne de topire şi 
despre caverna cea mare plină cu apă. Fred 
le arătă modelul aisbergului şi le explică de 
ce credea că simt în pericol. Buddy povesti 
despre sticlă. Iar Louis, în calitatea sa de 
Pinguin-şef, încheie şedinţa spunând că, 
după părerea lui, era necesar să acţioneze 
şi, deşi nu 

ştia sigur cum, era convins că vor găsi o 
soluţie. 


Dimineaţa aproape se termină până când 
reuşiră toţi să vadă modelul şi sticla, să 
pună întrebări atât lui Fred, cât şi lui Alice 
şi să mai asculte şi alte spuse ale lui Louis. 


Păsările erau înmărmurite, chiar şi cele 
care în mod normal, răspundeau la orice 
spunând: „Ei, da, dar...”. Acest sentiment 
mulţumitor că totul este absolut perfect 
începu să dispară în vastitatea oceanului. 
în mod sigur, Fred, Louis şi Alice nu erau 
conştienţi de acest lucru - doar nu erau 
experţi în schimbare - dar, prin reducerea 
sentimentului de automulțumire şi 
intensificarea caracterului de urgenţă a 
situației, ei au făcut exact primul pas 
necesar pentru salvarea potenţială a 
coloniei. 


Când adunarea se termină, începu 
pălăvrăgeala. 

Aisbergul se 
topește? 


Niciodată nu mi-a 
plăcut Fred cu adevărat. 
Acum știu de ce! 

Așa că, ajunge 
cu vorba. Hai să 
facem ceva! 


ca tă 


| 
|| 


Nu vă mai plângeți 
că aţi pierdut masa de 
prânz. GANDIŢI!! 


De ce trebuie să 
mi se întâmple asta 


Vai de mine și 
de mine. Of, vai, 
vai, vai! 


Harvey, fii serios. 
Până la iarnă mai sunt 
doar câteva luni!! 

Nu pot face totul de unul singur 


în dimineaţa următoare, un prieten al lui 
NuNu lunecă înspre Louis. Pinguinii pot 
luneca pe burtă, deşi oamenilor acest lucru 
li se pare ciudat. El îi sugeră lui Louis că, în 
calitatea sa de Pinguin-şef, era DATORIA lui 
să rezolve singur problema aisbergului care 
se topea: „Asta fac liderii. Tu eşti un mare 
conducător. Tu nu ai nevoie de ajutor. După 
care pasărea alunecă (sau mai bine zis 
lunecă) înapoi. Un alt pinguin sugeră ca 
Louis să delege problema pinguinilor mai 
tineri care erau experţi în problemele gheții. 
Louis le explică, răbdător, că acele păsări 
nu se bucurau de credibilitate în colonie, nu 
aveau abilităţi de conducători, aveau puţină 
experienţă şi câţiva nu erau plăcuţi. Pasărea 
care făcuse această sugestie spuse: „Şi ce 
vrei să spui cu asta?” 


Louis se gândi care ar trebui să fie 
următorul pas pe care ar trebui să-l facă, 
după care îi chemă pe Alice, Fred, Buddy şi 
pe un 

pinguin pe nume Jordan, într-un loc mai 
retras, în zona de nord-vest a aisbergului. 
Jordan era cunoscut drept „Profesorul”, 
întrucât, pentru Consiliul de Conducere, 
acesta era cel mai aproape de ceea ce am 
putea numi un intelectual. Dacă pe aisberg 
s-ar fi aflat o universitate, Jordan ar fi fost 
un membru de drept al acesteia. 


Pinguinul-şef spuse: „Colonia are nevoie 
de o echipă de păsări care să o coordoneze 
în această perioadă dificilă. Eu nu pot face 
totul singur. Cred că noi cinci suntem cea 
mai bună echipă pentru ceea ce ne 
aşteaptă de-acum încolo . 


Alice încuviinţă uşor din cap. Buddy 
părea zăpăcit. Fred era surprins că el, un 
pinguin mai tânăr, fusese inclus în echipă. 
Dar primul care luă cuvântul fu Profesorul. 


„De ce presupui că noi, ăştia cinci, 
putem reuşi?” întrebă el. 


în stilul său normal şi răbdător, Louis 
încuviinţă. Alice îşi ascunse enervarea. 
Dacă ar fi avut un ceas, ceea ce nu era 
cazul, s-ar fi uitat la el în timp ce ar fi 
bâţâit din picior. 


Aisbergul nostru se 
topeşte 


„Este o întrebare rezonabilă”, spuse 
Pinguinul-şef. „Uită-te la noi cinci, 
Profesore. Defineşte provocarea în mod clar. 
Fă în mintea ta o listă cu fiecare din 
punctele noastre forte. Dedu de aici un 
răspuns la propria ta întrebare.” 


Louis nu vorbea niciodată astfel, cu 
excepţia momentelor când i se adresa 
Profesorului. 


Jordan privi înspre orizont. Dacă aţi fi 
putut auzi gândurile care-i treceau prin 
mintea lui de pinguin, acestea ar fi sunat 
cam aşa: 


* Louis. Pinguin-şef. Destulă experienţă 
pentru a fi înţelept. Răbdător. Un pic prea 
conservator. Nu-şi pierde uşor cumpătul. 
Respectat de toţi, cu excepţia lui NuNu şi 
a adolescenților. Inteligent (dar nu la 
nivelul unui intelectual). 


e Alice. Practică. Agresivă. Duce lucrurile la 
bun sfârşit. Nu ţine cont de ierarhii şi îi 
tratează pe toţi la fel. Este imposibil de 
intimidat, aşa că n-are nici un rost să 
încerci. Inteligentă (dar nu la nivelul unui 
intelectual). 


Buddy. Drăguţ ca un băieţel. Nu are nici un 
pic de ambiţie. Este o fiinţă plăcută şi de 


Aisbergul nostru se topeşte 60 


nădejde (poate că soţia ta îl place prea 
mult). în mod categoric nu se ridică la 
nivelul unui intelectual. 


Fred. Mai tânăr. Surprinzător de tânăr şi 
creativ. Cu capul pe umeri. Are cioc frumos. 
Insuficiente informaţii pentru a-i aprecia 
coeficientul de inteligenţă. 


Eu. Logic (de fapt, foarte logic). Foarte citit. 
Fascinat de întrebări interesante. Nu chiar 
cea mai sociabilă dintre păsări, dar, de fapt, 
de ce şi-ar dori cineva, până la urmă, să fie o 
pasăre sociabilă? 


Astfel, dacă Pinguinul-şef este A, Alice este 
B, Buddy este C, Fred este D, iar eu sunt E, 
atunci A+B+C+D+E în mod clar alcătuiesc 
un grup. 


Profesorul se întoarse către Louis şi zise: 


Ceea ce spui tu este de o logică 
remarcabilă”. 

Ca de obicei, Buddy părea zăpăcit. 
Niciodată nu-l înţelesese pe Profesor, dar 
avea încredere în Louis. Enervarea lui Alice 
se mai potoli un pic, când i se reaminti de ce 
Pinguinul-şef era Pinguin-şef. 


Fred nu putea să-şi dea seama ce se 
petrece în mintea Profesorului. Dar, la fel ca 
Alice şi Louis, Fred presimţea că erau pe 
drumul cel bun. Se simţea, de asemenea, 
privilegiat să lucreze cu acest grup talentat 
de păsări adulte. 


Restul zilei îl petrecură împreună. La 
început, conversaţia fu mai dificilă: 


„Mă întreb cu ce procent se micşorează 
casa noastră în fiecare an”, spuse la un 
moment dat Profesorul. „Am citit odată că o 
pasăre pe nume Vladiwitch a inventat o 
metodă...” 


Aisbergul nostru se topeşte 62 


Alice tuşi de două ori. Tare. În timp ce se 
uita pătrunzător la Louis, spuse: „Poate că 
ar trebui să ne concentrăm pe ceea ce vom 
face mâine”. 


Buddy spuse încetişor: „Sunt convins că 
Domnul Vladiwitch era o pasăre foarte 
cumsecade”. 


Profesorul încuviinţă, mulţumit că cineva 
i se alătură în discuţie, chiar dacă acesta 
era doar Buddy. 


Louis canaliză dialogul în altă direcţie. 
„Cred că ar fi util dacă toţi am închide 
ochii un moment.” înainte ca Profesorul să 
poată pune la îndoială relevanţa acestei 
acţiuni, Pinguinul-şef adăugă: „Vă rog, nu 
mă întrebaţi de ce. Ascultaţi sugestia unei 
păsări bătrâne. Durează doar un minut”. 


Unul după altul, ceilalţi închiseră ochii. 


Louis spuse: „Ținând ochii închişi, 
indicaţi estul”. 

După un moment de ezitare, toţi se 
executară. „Acum deschideţi ochii , le 
spuse Pinguinul-şef. 


Buddy, Profesorul, Fred şi Alice arătau 
fiecare în altă direcţie. Buddy arăta chiar 
uşor în sus, spre cer. 


Alice oftă, intuind problema. Profesorul 


spuse: „Oh, da, fascinant”. Fred clătină 
uşor din cap. Buddy era pierdut. 

a 
STĂ 
P ză 


Profesorul spuse: „Vedeţi voi, pentru noi 
A+B formează un întreg - adică indivizii 
sunt mai puternici, decât dacă acţionează 
pe cont propriu - doar dacă A şi B pot lucra 
în echipă. Cu toate acestea, la solicitarea 
lui Louis am răspuns în mod individual. El 
nu a spus că nu am putea lucra împreună, 
că nu am putea vorbi sau să ne atingem. 
Vedeţi voi, teoria despre grupuri a lui 
Flotbottom...” 


Pinguinul-şef întrerupse discursul, 
ridicân- du-şi aripa şi apoi spunând: „Vrea 
cineva calmar la prânz?” Asta îl opri pe 
profesorul cel rotofei, căruia stomacul 

ghiorăind îi amorţea cu uşurinţă raţiunea. 
Buddy spuse: „Ce idee grozavă!” 


Pinguinilor le PLACE grozav calmarul, 
acea creatură marină de dimensiuni care 
variază de la unele mari cât un autobuz - 
de genul monstrului lui Jules Veme din 20 
000 de leghe sub mari - până la cele de 
mărimea unui şoricel. Dar calmarul de 
dimensiuni mici, care place atât de mult 
pinguinilor, este foarte şmecher, pentru că 
îşi împroaşcă atacatorul cu un jet foarte 
neplăcut de cerneală neagră, după care se 
îndepărtează. Aşa încât, în lupta dintre 
calmar şi pinguin/ calmarul poate câştiga 
cu 

uşurinţă. Pinguinii, care au descoperit 
această problemă cu mulţi, mulţi ani în 
urmă, au găsit soluţia: să vâneze calmarul 
în grupuri. 


Louis a fost primul care a sărit în apă, 
urmat de ceilalţi. Deşi pinguinii ţopăie 
caraghios înainte şi înapoi pe pământ - 
semănând un pic cu Charlie Chaplin - în 
apă se mişcă cu o extraordinară graţie şi 
îndemânare. Se pot scufunda la peste 500 
de metri adâncime, pot sta sub apă până la 
douăzeci de minute şi se pot mişca mai bine 
decât un Porsche de 250 000 de dolari. 
Dar... calităţile individuale extraordinare nu 
determină prinderea unui calmar. 


De fapt, primul calmar pe care l-au 
întâlnit le-a scăpat. La scurt timp însă, 
pinguinii au învăţat să lucreze bine 
împreună - să-şi coordoneze mişcările, 
înconjurându-şi „prânzul”. Până la urmă, 
reuşiră să găsească suficientă mâncare 
pentru toţi, chiar şi pentru pofta apreciabilă 
de mâncare a Profesorului. 


După o masă satisfăcătoare, Louis 
conduse o discuţie în care, rareori, făcu 
referire la 

aisbergul care se topea sau la ce aveau de 
făcut în continuare. Din contră, discutară 

despre viaţă, despre cei dragi, speranţe şi 
visuri. Discuţia continuă ore în şir. 


Profesorului nu-i convenea să discute 
despre viaţă, pur şi simplu, fără structura 
necesară care să dea o oarecare 
RIGUROZITATE conversaţiei. Aşa încât 
rămase tăcut şi îşi lăsă creierul său analitic 
să lucreze în tăcere. Aisbergul se topeşte. 
Fred află. îi vine greu să spună unui grup 
apatic. Se duce întâi la Alice. îi expune 
problema. Modelul de gheaţă. Sticla. 
întâlnirea grupului. Reducerea apatiei. 
Louis alege un grup pentru a coordona 
efortul. Interesantă alegere. Transformarea 
unei ne-echipe într-o echipă în urma unei 
vânători de calmar şi a unei conversații. 


Destul de straniu, dar fascinant. 


în dimineaţa următoare, Louis i-a ţinut 
împreună. Ar fi dorit să aibă la dispoziţie o 
lună pentru a transforma cele cinci păsări 
într-o echipă strâns unită. Dar nu avea la 
dispoziţie o lună. Aşa încât îşi dădu silinţa 
şi, în mai puţin 

68 


Pescăruşul 
I 


de două zile, pinguinii păreau mult mai 
puţin nişte indivizi mergând în direcţii 
diferite. Louis reuşise în mare măsură în 
misiunea sa dificilă, dar esenţială, de a 
încropi o echipă care să coordoneze 
schimbarea. 


Alice, nerăbdătoare, sugeră să caute 
rapid soluţii pentru problema aisbergului 
care se topea, vorbind cu ceilalţi membri ai 
coloniei. Pinguinul-şef nu era sigur că 
acesta era cel mai bun lucru pe care îl 
puteau face imediat, iar Profesorul, în mod 
categoric, nu-i vedea rostul. însă, după o 
discuţie constructivă, Alice avu câştig de 
cauză. 


O pasăre - având inspiraţia unui petrolist 
texan - sugeră să sape o gaură până la 
cavernă pentru a da drumul la apă, 
eliberând presiunea. Asta nu ar rezolva 
problema generală a topirii, dar ar putea să 
le protejeze căminul, ca să nu explodeze în 
timpul iernii ce 

urma. Această idee a săpării unei găuri a 
fost discutată pe scurt, înainte ca 
Profesorul să scoată în evidenţă că, dacă 
toate cele 268 de păsări din colonie ar săpa 
cu ciocurile lor timp de 24 de ore pe zi, ar 
ajunge la cavernă în 5,2 ani. 


Următoarea propunere. 


O altă pasăre sugeră să găsească un alt 
aisberg. Unul care nu se topeşte, nu are 
caverne expuse, este fără fisuri, este 
perfect din toate punctele de vedere, astfel 
încât copiii lor şi nepoţii lor nu vor fi 
nevoiţi să facă faţă din nou unei astfel de 
crize. Ce-ar fi dacă ar alege un comitet 
pentru găsirea aisbergului perfect? Din 
fericire, Alice nu era în preajmă. 


O altă idee: colonia să se mute cumva 
mai spre centrul Antarcticii, unde gheaţa 
este mai groasă şi mai dură. Deşi nici unul 
dintre pinguini nu avea idee de mărimea 
continentului - de o dată şi jumătate mai 
mare decât Statele Unite ale Americii! - o 
pasăre foarte solidă spuse: „Dar asta nu ne 
va îndepărta prea mult de apă? Cum am să 
mai fac eu rost de peşte?” 

Următoarea. 


Un pinguin din Consiliul de Conducere 
sugeră crearea unui fel de „lipici” din 
grăsimea balenelor ucigaşe pe care să-l 
folosească pentru a lipi „cât mai strâns” 
aisbergul. Admise că asta nu avea să 
rezolve problema generală a topirii 
aisbergului, dar ar putea preveni dezastrul 
imediat. 


în mod categoric erau disperaţi. 


Atunci, un membru mai în vârstă şi foarte 
respectat al coloniei sugeră că ar trebui să 
încerce ceva nou. „Poate ar trebui să faceţi 
la fel ca Fred, când a aflat cu ce problemă 
cumplită ne confruntăm. Umblaţi peste tot, 
căscaţi bine ochii şi mintea să vă fie veşnic 
deschisă. Fiţi curioşi.” Pinguinul-şef, fiind 
de acord cu necesitatea unei abordări 
diferite, încuviinţă. „Să încercăm”, spuse el, 
şi aşa făcură. 


Se îndreptară către vest. Văzură pereţi 
frumoşi de zăpadă. Văzură familii care 
făceau lucruri obişnuite. Auziră conversații 
despre topire şi peşte. Ascultară păsări care 
aveau nevoie să-şi împărtăşească 
îngrijorările. 

Apoi, după vreo oră, Fred, în felul 
său respectuos spuse: „Acolo sus”. 

Priviţi! Poate că 
asta este! 


| ) sa 3 
Fred se uita la un pescăruş. întrucât, în mod 
normal în Antarctica nu sunt pescăruşi, toţi 
se holbau. Un pinguin mic, alb care să 
zboare? Probabil că nu. 


„Fascinant”, spuse Profesorul. „Am o 
teorie despre animalele care zboară. Vedeţi 
voi...” Dar înainte de a putea continua, Alice 
îl bătu pe umăr. învățase în ultimele două 
zile că atunci când Alice îl bătea astfel pe 
umăr dorea să spună: „Eşti grozav, 

Profesore, dar, te rog, taci din gură”, ceea 
ce a şi făcut. 


„Ce s-a întâmplat?”, întrebă Buddy. 


„Nu ştiu”, zise Fred, „dar o pasăre nu 
poate zbura mereu. Trebuie să aibă un 
cămin pe sol. Dar aici este atât de frig.” 


Toţi încuviinţară. Dacă pescăruşul ar fi 
încercat să trăiască alături de ei, ar îngheţa 
bocnă în mai puţin de o săptămână. 

Fred continuă: „Bănuiesc că ar putea fi 
foarte, foarte pierdut, dar nu pare a-i fi 
frică. Dar dacă deplasarea de la o bucată 
de pământ la alta este pentru el un stil de 
viaţă? Dacă este un...” 


Fred folosi cel mai apropiat cuvânt pe 
care îl aveau pinguinii pentru nomad. 


Alice zise: „Doar nu vrei să spui că...?” 
Pinguinul-şef replică: „Oare?” 
Profesorul spuse: „Fascinant”. 


Buddy spuse: „îmi cer scuze, dar despre 
ce vorbiţi?” 


Pinguinul-şef îi răspunse lui Buddy 
spunând simplu: „Ne gândim la 
posibilitatea unui mod de viaţă nou şi 
foarte diferit”. 

Discutară ore în şir. Dacă noi... Dar 
atunci... 
Cum am putea să...? Nu, ştiţi... Da, dar am 
putea... De ce nu...? Poate dacă... 


Buddy întrebă: „Deci ce facem în 
continuare?” 


Pinguinul-şef răspunse: „Trebuie să ne 
plănuim totul cu multă atenţie”. 


Alice spuse: „Trebuie să ne mişcăm 
repede”. 


Iar profesorul adăugă: „Dar calitatea 
raţionamentului este mai importantă decât 
viteza”. 


Alice continuă: „în primul rând, trebuie să 
aflăm mai multe despre această pasăre, 
care zboară, şi cât mai repede”. 


Pinguinul-şef încuviinţă. Profesorul plecă 


să caute ceva pe care să scrie. După care, 
toţi plecară în căutarea pescăruşului. 

Fred avea în el ceva din Sherlock 
Holmes, renumitul detectiv nonpinguin. 
Aşa încât, în mai puţin de jumătate de oră, 
găsiră pescăruşul. 


„Salută pescăruşul”, îi şopti Alice lui 
Buddy. 


Cu vocea sa naturală, caldă şi blândă, 
Buddy spuse: „Bună, aceasta este Alice”, 
zise el arătând spre ea. „Aceştia simt Louis, 
Fred şi Profesorul. Iar eu sunt Buddy”. 


Pescăruşul stătea şi se holba la ei. 


„De unde vii?”, întrebă Buddy „şi ce 
cauţi pe aici?” 


Pescăruşul păstră distanţa, dar nu-şi luă 
zborul. într-un final zise: „Sunt cercetaş. 
Pornesc înaintea întregului clan în 
căutarea unui loc, unde să putem locui în 
perioada care urmează”. 


Profesorul începu să pună întrebări, 
întrebări utile, deşi, uneori, mai făcea 
unele digresiuni (readus mereu la ordine 
de către Ştiţi-Vbi-Cine). 

„Bineînţeles că suntem diferiţi”, spuse 
Alice cu mult mai multă diplomaţie decât în 
mod obişnuit. „Asta înseamnă că nu trebuie 
să-i copiem pur şi simplu. Dar ideea în sine 
este foarte interesantă. 

Răspunzând, pescăruşul le spuse 
pinguinilor despre existenţa nomadă a 
clanului său. Le povesti despre ce mâncau 
(ceea ce, sincer, pentru pinguini părea a fi 
orice). Le mai povesti despre ceea ce 
însemna să fii cercetaş. Când începu să se 
învineţească şi să nu mai poată vorbi cum 
trebuie, le spuse „la revedere” şi plecă. 


Profesorul şi Buddy nu păreau perfect 
convinşi că ceea ce era potrivit pentru 
pescăruşi putea fi cel mai nimerit lucru şi 
pentru pinguini. „Suntem diferiţi.” „Ei 
zboară. „Noi mâncăm peşte proaspăt, 
delicios.” „Ei par a mânca , ei bine, câh...” 


Aproape că îmi pot închipui cum am putea 
trăi. Am învăţa să ne mutăm. Nu am sta 
mereu într-un singur loc. Nu am încerca să 
reparăm aisberguri care se topesc. Am 
accepta doar faptul că ceea ce ne susţine nu 
poate exista pentru totdeauna.” 


Profesorul puse o mulţime de întrebări. 
Louis vorbi puţin, dar cugetă mult la discuţie 
şi la implicaţiile sale. 


Alice spuse: „Mă întreb oare de ce nu s-a 
gândit cineva la asta în momentul în care ne- 
am dat seama că aisbergul nostru se 
topeşte?” 


Profesorul zise: „în mod sigur, cineva din 
colonie a făcut-o. Este atât de... logic”. 

Profesorul întoarse capul către dreapta. 
lată ce văzu: 


Poate ar trebui să ne 
rugăm lui „Roland cel 
Rotund”, iubitul fondator 
al coloniei noastre, 


F ” Ce bine ar fi fost dacă 
am fi avut televiziune 
prin cablu. 


Eh, se gândi profesorul, poate nu. 


Pinguinul-şef spuse: „După ce am trăit 
atât timp într-un anumit fel, de ce ar fi uşor 
să ne gândim la un stil de viaţă complet 
diferit?” 

Profesorul îşi dădu seama că nimeni nu oferise o teorie 
solidă despre motivul topirii aisbergului. El făcuse 
presupunerea că topirea şi degradarea apăruseră lent, într-o 
perioadă lungă de timp. Dar dacă nu acesta era adevărul? 


Dacă ceva determinase apariţia bruscă a acestei probleme? 
Dar ce ar fi putut fi? Ar fi trebuit să-şi îndemne colegii să nu 
se grăbească şi să adopte o gândire mai sistematică atunci 
când era vorba de aisbergul lor? Dar aveau aţâţ de puţin timp 
la dispoziţie! 


întrebările rămase fără răspuns nu-i dădeau pace 
Profesorului. Dar, în acea seară, dormi uimitor de bine ţinând 
cont de condiţiile date. Credea că echipa reuşise să creeze o 
viziune pentru un nou viitor şi încă imul ce părea verosimil. 
începea să înţeleagă cum puteau să-şi clădească un viitor. 
Era liniştit (ciudat) pentru că Louis, Alice, Fred şi Buddy 
gândeau la fel. 

O colonie nomadă... Liberă, Ţ 
fără nici un cămin stabil. | 
Putem învăţa de la pescăruși. 4 

Transmiterea mesajului 


în ziua următoare, Louis convocă la prânz 
o adunare a întregii colonii. Aşa cum era de 
aşteptat, veniră aproape toţi - astfel că 
focile-leopard, din ce în ce mai disperate, 
rămaseră iarăşi nemâncate. 


Profesorul, tot mai plin de energie, 
petrecu întreaga dimineaţă pregătind un fel 
de prezentare PowerPoint cu 97 de pagini, 
care să-l ajute pe Louis în comunicarea 
viziunii lor. Pinguinul-şef se uită pe 
materialul care era impresionant, după care 
i-l dădu lui Buddy. După ce studie 
materialul Profesorului, Buddy spuse: „îmi 
pare rău, nu prea înţeleg”. Louis îl întrebă 
unde nu înţelege, iar Buddy îi spuse că la 
pagina 2. Alice închise ochii şi începu să 
respire adânc. 


Pinguinul-şef se uită din nou la 
prezentarea făcută de Profesor. Era, în felul 
ei, foarte reuşită. însă Louis se gândea tot 
timpul cât 

de greu va fi să determine colonia să 
înţeleagă mesajul. Cum să te adresezi unor 
păsări nerăbdătoare, preocupate, sceptice, 
tradiţionaliste sau lipsite de imaginaţie? 


Louis hotărî că trebuie să încerce o 
metodă diferită, chiar dacă era riscantă. 
Nu-i plăceau riscurile dar... 


Louis începu adunarea coloniei, 
spunând: „Camarazi pinguini, întrucât 
trebuie să facem faţă acestei provocări - şi 
îi vom face faţă - acum este mai important 
ca oricând să ne reamintim cine suntem cu 
adevărat”. 


Mulțimea se uita la el cu priviri 
inexpresive. 


„Spuneţi-mi, suntem noi pinguini care se 
respectă profund unii pe alţii?” 


Se aşternu tăcerea, până când cineva 
spuse: „Desigur.” Apoi alţii spuseră: „Da.” 

NuNu se afla în mijlocul adunării 
încercând să realizeze ce se punea la cale, 
încă nu era nimic evident, şi asta nu-i era 
deloc pe plac. 


Louis continuă. „Şi preţuim negreşit 
disciplina?” „Da”, răspunseră mai multe 
păsări în vârstă. 


„Şi avem şi un puternic simţ al 
responsabilităţii?” Aşa ceva era greu de 
contrazis pentru că era înrădăcinat de 
generaţii. „Da”, încuviinţară de data 
aceasta multi. 


„Şi, dincolo de orice, suntem pentru 
apărarea neamului şi iubirea pentru 
urmaşii noştri?” Urmă un „Da” răsunător. 


Pinguinul-şef făcu o pauză. „Şi spuneti- 
mi... toate aceste credinţe şi valori 
împărtăşite sunt legate de o bucată mare 
de gheaţă?” 

în momentul în care câteva păsări nu 
prea inteligente, prinse în cadenţa lui „Da- 
Da”, erau pe punctul de a rosti din nou 
„Da”, Alice strigă „NU!”. Fu urmată rapid 
de Profesor, Fred şi câteva dintre păsările 
tinere. După aceea, mulţi pinguini 
murmurară „nu, nu, nu”, ca pentru ei 
înşişi. 


„Nu”, încuviinţă Louis. 


Păsările rămaseră nemişcate, uitându-se 
toate la Pinguinul-şef. Unii habar n-aveau 
că acesta putea vorbi cu atâta forţă. Şi atât 
de impresionant. 


„Aş vrea să-l ascultați pe Buddy”, spuse 
din nou Louis, după o altă pauză de efect. 
„Vă va spune o poveste care ne-a inspirat 
să ne gândim la un nou mod de viaţă, mai 
bun.” 

Aşa că Buddy începu să spună povestea 
pescăruşului: „Este un fel de cercetaş 
pentru clanul său. Explorează teritoriul 
pentru a găsi locurile potrivite în care 
colonia să se poată muta ulterior. 
Imaginaţi-vă, sunt liberi! Se duc oriunde le 
face plăcere. Vedeţi, acum mulţi, mulţi ani, 
ei...” 


Buddy le povesti ce ştia despre istoria 
clanului pescăruşilor, despre modul cum 
trăiau acum şi despre pasărea pe care o 
întâlnise. Deşi nu era conştient de asta, 
Buddy era un foarte bun povestitor. 


Când termină, pinguinii aveau o mulţime 
de întrebări. Câteva dintre păsările mai 
greoaie încă se luptau cu ideea unui animal 
zburător. Unele doreau, pur şi simplu, să 
afle, în cele mai mici detalii, ce spusese 
pescăruşul. Avură loc multe discuţii 
suplimentare, mai ales pe tema „libertăţii” 
unei existenţe nomade. Păsările mai rapide 
reuşiră să priceapă viziunea, fără ca ea să 
le fie prezentată explicit. 


Louis îi lăsă să trăncănească un timp. 
După care îşi drese glasul cu putere şi îi 

chemă la ordine. Când gălăgia se potoli, 
spuse mulţimii cu convingere: „Acest 
aisberg nu ne reprezintă. Este doar locul 
unde Jocuim acum. Noi suntem mai 
deştepţi, mai puternici şi mai capabili decât 
pescăruşii. Aşa că, de ce nu putem face 
ceea ce au făcut şi ei şi chiar mai bine? Nu 
suntem legaţi de o bucată de gheaţă. Putem 
să o lăsăm în urma noastră. N-are decât să 
se topească până se face cât un peşte. N- 
are decât să se spargă în mii de bucăţi. 
Vom găsi alte locuri unde putem locui în 
siguranţă. Când va fi cazul, ne vom muta 
din nou. Familiile noastre nu vor mai trebui 
niciodată să sufere de pe urma unui astfel 
de pericol. VOM IZBÂNDI!” 


Lui NuNu îi crescuse tensiunea, 
ajungând la 24 cu 16. 

La sfârşitul întâlnirii, dacă aţi fi putut 
studia cu atenţie ochii mulţimii, aţi fi putut 
concluziona că: 


e treizeci la sută dintre membrii coloniei 
înțelegeau noul mod de viaţă, erau 
convinşi că viziunea avea valoare şi se 
simțeau uşuraţi; 


e treizeci la sută încă digerau ceea ce 
auziseră 
şi văzuseră; 


e douăzeci la sută erau foarte zăpăciţi; 


e zece la sută erau sceptici, dar nu erau 
ostili; şi 


e zece la sută erau convinşi, asemenea lui 
NuNu, că totul era ceva absurd. 


Pinguinul-şef gândi pentru sine 


„deocamdată este suficient”, aşa încât 
termină şedinţa. 

Alice îi luă pe Fred, Buddy şi pe Profesor 
şi le spuse „Urmaţi-mă”. Fiind păsări 
raţionale, făcură întocmai. 


Rapid de tot le explică ultima ei idee: să 
vină cu idei de mottouri, pe care să le pună 
pe afişe de gheaţă. „Trebuie să le amintim 
păsărilor ce au auzit şi să facem asta TOT 
TIMPUL. întâlnirea din această dimineaţă a 
fost de scurtă durată. Unii membri ai 
coloniei nu au fost prezenţi. Mesajul este 
categoric. Avem nevoie să comunicăm mai 
mult - în fiecare zi, peste tot.” 


Buddy se minună cu voce tare: „Oare 
unii dintre prietenii noştri nu vor fi 
deranjaţi de numărul mare de afişe?” Alice 
îi răspunse: „întrucât avem de ales între 
câteva păsări deranjate şi un aisberg care 
se topeşte, care mai are puţin şi 
explodează, plin cu pinguini care ţipă, eu 
aş alege păsările deranjate”. Văzând 
lucrurile astfel... 


începură să lucreze la afişe. La început 
se chinuiră. 

Dar, cu sprijinul câtorva păsări mai 
creative - dintre care unele erau mai tinere 
decât Fred - se deprinseră rapid cum să 
facă. 

în fiecare zi din săptămână, douăzeci de 
pinguini sugerau noi mottouri, pe care le 
puneau pe afişe de gheaţă, împrăştiate 
peste tot pe aisberg. Când păsările n-au 
mai găsit locuri pentru afişe, Alice le 
sugeră să le pună sub apă, în apropiere de 
cele mai populare şi mai productive locuri 
de pescuit. Poate părea ciudat, dar (1) 
pinguinii pot vedea foarte bine sub apă, (2) 
acolo încă nu existau afişe, (3) când caută 
peşti, pinguinii nu pot să închidă ochii, nici 
dacă simt supăraţi. 


Adunarea dramatică, discursul lui Louis 
pe tema „aisbergul nu ne reprezintă”, 
povestea lui Buddy despre pescăruş şi 
nenumăratele afişe ale lui Alice începură să 
aibă efectele scontate. Multe păsări, deşi 
departe de a fi toate, veniră să afle şi să 
accepte ceea ce era de făcut. 


Comunicarea noii viziuni asupra unei 
vieţi nomade, a unui viitor foarte diferit 
fusese în mare parte un succes remarcabil. 


Colonia făcuse încă un alt mare pas 
înainte, ceea ce ieşea în evidenţă şi numai 
dacă te uitai la păsări. 

Aţi văzut ultimul afiș? 
E chiar nostim. 


- Chiar mă gândesc să 
mă fac cercetaș! 


Cred că merită 
încercat. 


Hmmm. O viață nomadă 
în loc să stăm și să murim 
pe un aisberg care se 
topește și explodează. Pare 
suficient de clar. 


Care dintre ele? Ce este necesar 
pentru asta? Primești 


mai mult pește? 


= RES 
Eu TOT MAI CRED 


că ideea cu superglue 
era mai bună. 

Veşti bune, veşti proaste 


Treizeci până la patruzeci de păsări 
începură să lucreze în grupuri mici pentru 
alegerea cercetaşilor, schiţarea călătoriilor 
pentru găsirea unor noi aisberguri şi 
logistica mutării coloniei. Louis era de un 
optimism precaut. 


Pe parcursul săptămânii următoare, 
veştile fură şi bune şi rele. 


Bune: Deşi unele păsări mai erau 
nerăbdătoare, în cadrul grupului principal 
de proiectanți entuziasmul era în creştere. 


Aproape bune: Peste zece păsări îşi 
exprimaseră dorinţa de a fi cercetaşi - ceea 
ce însemna căutarea unui nou cămin pentru 
colonie. Din păcate, grupul era alcătuit în 
mare măsură din adolescenţi, care erau mai 
puţin preocupaţi de găsirea unui aisberg şi 
mai interesaţi să găsească pasiunea care să 
le umple existenţele lipsite de jocuri video şi 
articole sportive Nike. 

Nu prea bune: NuNu şi prietenii lui 
păreau a fi peste tot, prezicând furtuni şi 
curenţi periculoşi. Mulţi pinguini îi ignorau, 
dar nu toţi. 


Misterioase: Câţiva dintre pinguinii foarte 
tineri începură să aibă coşmaruri. Când 
Alice cercetă cazul, constată că educatoarea 
îşi formase obiceiul să spună puilor povestiri 
de groază despre balene ucigaşe 
înspăimântătoare, care vânau pinguinii 
tineri. Coşmarurile creau multă zarvă 
printre părinţi, inclusiv unii care erau 
posibili candidaţi să devină cercetaşi. De ce 
oare crea blânda educatoare o astfel de 
problemă? 


Fără a fi misterioase nu ajutau la nimic: 
Unii membri ai Consiliului se gândiseră că 
cercetaşii vor avea nevoie de un conducător. 
Când începură să facă lobby pentru postul 
de Preşedinte al Cercetaşilor, conflictul 
dintre membrii Consiliului se accentuă. 


Si, în final... 
pa 


Veştile cele mai supărătoare: Pentru a 
depune grăsimea necesară pe timpul iernii, 
pinguinii au nevoie de foarte multă hrană. 
Cineva a scos în evidenţă faptul că dificila 
sarcină a explorării teritoriului vast din jurul 

aisbergului nu le va mai lăsa cercetaşilor 
timp pentru pescuit. Această problemă se 
accentua cu atât mai mult, cu cât tradiţia 
încetăţenită a coloniei era că păsările 
împărțeau hrana cu copiii lor şi NUMAI cu 
copiii lor. Nici un alt adult nu prindea peşte 
pentru un alt adult. Pur şi simplu acest lucru 
nu se făcea. 


La început, efectul veştilor bune 
compensă efectul veştilor proaste. Insă, 
treptat, bufoneriile lui NuNu, copiii nervoşi, 
anxietatea crescândă a părinţilor acestora, 
luptele din sânul Consiliului şi problema 
hrănirii cercetaşilor începură să-şi facă 
efectul. 


NuNu şi câţiva dintre prietenii săi 
„constatară obstacolele şi se simţiră 
încurajați. Poate dacă ar lucra mai cu spor... 


Amanda era una dintre cele mai 
entuziasmate şi mai muncitoare păsări din 
grupul de proiectanți. Credea în viziunea 
despre noul mod de viaţă. Lucra câte 
paisprezece ore pe zi pentru a-l vedea 
transpus în realitate. însă, la un moment 
dat, soţul ei, descurajat de predicțiile lui 
NuNu, îi ceru să se oprească. între ei 
începură discuţii lungi şi dificile. După 
aceea, coşmarurile puiului său deveniră atât 
de cumplite, încât se văzu nevoită să stea 

câte o jumătate de noapte cu el. Când auzi 
de problema hrănirii cercetaşilor, frustrarea 
ei depăşi entuziasmul iniţial. Simţindu-se 
lipsită de posibilitatea de a lupta cu forţe pe 
care nu le putea controla, începu să 
lipsească de la şedinţele de planificare. 


Şi nu era singura. 

Până joi în acea săptămână, încă trei 
păsări începură să lipsească de la şedinţe. 
Până vineri, numărul crescuse la opt, iar 
până duminică, la cincisprezece. 


Pasărea care conducea acele şedinţe de 
planificare încercă să oprească exodul prin 
reafirmarea faptelor. Aisbergul se topeşte. 
Este nevoie de o schimbare. Să avem o 
viziune clară. E vremea să o transpunem în 
fapte. Logica era impecabilă. Dar nu avu 
nici un efect asupra participării în scădere. 


Alice constată că multe dintre păsările 
mai entuziaste deveneau foarte frustrate 
din cauza obstacolelor tot mai mari. 
„Trebuie să rezolvăm problema asta”, îi 
spuse ea lui Louis, „şi încă repede”. Acesta 
încuviinţă. 

Buddy, Fred, Profesorul, Louis şi Alice 
discutară situaţia, identificară ceea ce era 
de făcut şi con veniră asupra rolului 
fiecăruia. Faptul că ajunseră atât de rapid 
la un acord nu era neapărat un semn de 
panică, dar nici departe. 


Chiar şi în timpul şedinţei lor, NuNu 
părea să fie peste tot. 


„Zeii simt foarte mâniaţi”, spunea el 
grupurilor de pinguini. „Vor trimite o 
balenă ucigaşă gigantică să înghită tot 
peştele nostru. Gura ei uriaşă va muşca 
din aisbergul nostru şi îl va sfărâma în 
bucăţi şi ne va strivi puii în fălcile ei 
îngrozitoare. Va crea valuri de peste 150 
de metri. Trebuie să încetăm imediat cu 
prostiile astea despre «nomazi».” 

Louis îl luă deoparte pe NuNu şi îi spuse 
(pe cinstite) că prezicerea vremii ar fi mult 
mai importantă în viitor şi că aveau mai 
multă nevoie să adauge o notă ştiinţifică 
acestui mod de abordare. 


NuNu îl ascultă, lipsit de convingere. 


„De aceea”, spuse Louis, „l-am rugat pe 
Profesor să ne ajute.” 


Supărat, NuNu se întoarse să plece, 
constatând însă că Profesorul era deja lângă 
el. 


„Ai citit articolul lui Himlish pe tema 
traumei aisbergurilor?”, întrebă Profesorul. 
„Cred că a fost publicat la finele anilor 
1960.” NuNu o luă la fugă. Profesorul îl 
urmă. 


Şi oriunde mergea NuNu... 

* te- 


Hy 
hotărâtă. 


Himlish era de la Harvard. 
Sau, mai bine zis, acolo și-a 
petrecut ultimii ani. La 
începutul carierei sale... 


într-un mod foarte direct, Louis rezolvă 
şi problema celor care făceau lobby 
pentru postul de Preşedinte al 
Cercetaşilor. 


Avu loc o discuţie foarte scurtă şi 


„Destul!”, le spuse. 

Rolul principal al lui Buddy fu cel de a 
discuta cu educatoarea de la grădiniţă. 
Pasărea cu ochii umezi îi împărtăşi temerile 
sale Pinguinului-De-Toţi-Plăcut - temeri 
care, în mod clar, îi influenţaseră alegerea 
povestirilor pe care le citea puilor. 


„Cu toate schimbările astea”, spuse ea, 
aproape hohotind, „colonia s-ar putea să nu 
mai aibă nevoie de o grădiniţă, s-ar putea să 
nu mai aibă nevoie de o profesoară care 
este un pic cam prea bătrână să se mai 
adapteze.” 


Era foarte supărată. Buddy era foarte 
înţelegător. Când termină de vorbit, acesta 
îi spuse: „Nu. Puişorii vor avea de învăţat şi 
mai mult într-o lume aflată mereu în 
schimbare. Grădiniţa va fi şi mai 
importantă.” 


Plânsul ei se mai potoli. Buddy continuă 
să vorbească despre rolul esenţial al şcolii 
după toate schimbările. 

„Sunt foarte încrezător”, încheie el, „că 
îi puteţi ajuta să înveţe ceea ce este 
necesar. Sunteţi o profesoară minunată. 
Dacă va fi cazul să faceţi mici modificări 
pe ici, pe colo, ştiu că o veţi face, pentru 
că vă pasă atât de mult de puii de 
pinguin.” 


El era reconfortant şi era răbdător. Cu 
calm şi sinceritate şi-a repetat mesajul iar 
şi iar. Ea se simţea atât de eliberată şi de 
fericită, încât ar fi vrut să-l sărute. 


Era o scenă cu adevărat emoţionantă. 


Acţiunile întreprinse de Louis, Profesor 
şi Buddy, ca şi cele ale lui Fred şi Alice, 
toate avură efect imediat. 


NuNu nu mai făcu nici un necaz (deşi, 
în mod sigur, ar fi dorit). Indiferent unde 
s-ar fi dus, Profesorul era alături de el, 
vorbind necontenit. 

„O regresie cu şase variabile a 
demonstrat că...” 


„Dacă nu încetezi să mă urmăreşti”, ţipă 
NuNu, „am să...” 


„Da, da. Dar acum, fii atent mai ales la 
punctul ăsta. Regresia...” 


„Aarrhhhh...” 


După conversaţia ei cu Buddy, 
educatoarea îi strânse pe tinerii săi studenţi 
pentru a le spune povestiri despre acţiunile 
eroice necesare pentru ajutorarea celor 
aflaţi în situaţii dificile sau în schimbare. 
Găsi câteva povestiri extraordinare. Şi le 
spuse cu entuziasm. 


Le explică faptul că în colonie vor fi 
necesari eroii, care să facă faţă noilor 
provocări şi că oricine, chiar şi cei mai 
tineri dintre ei, poate fi de folos. Elevii erau 
încântați. 

în aceeaşi seară, majoritatea 
coşmarurilor dispărură. 


Numărul pinguinilor implicaţi activ în 
grupul de bază scăzuse de la treizeci şi 
cinci la optsprezece. Dar numărul lor 
începu din nou să crească acum, când, 
odată cu îndepărtarea obstacolelor din 
calea schimbării, tot mai puţine păsări 
dintre cele entuziaste se mai simțeau 
frustrate, zăpăcite sau slăbite. 


Louis stabili că vor avea nevoie de circa 
cincizeci de păsări care să facă tot ceea ce 
trebuia finalizat rapid. încă nu avea 
cincizeci, dar măcar erau pe drumul cel 
bun. 

Sally Arm era doar la grădiniţă. Mintea ei 
era plină de noile povestiri cu acţiune 
eroică, în timp ce ţopăia spre casă de la 
şcoală, o zări pe Alice. Cum copiii nu prea 
ştiu cum să procedeze mai bine în astfel de 
situaţii, se apropie de această pasăre 
importantă şi spuse: „Scuzaţi-mă. Cum pot 
să devin un erou?” Alice se opri şi se uită la 
ea. Preocupată de topire, de starea 
generală de spirit a coloniei şi de problema 
hrănirii cercetaşilor, abia dacă auzi _ 
întrebarea. Tânăra o întrebă din nou. În loc 
să-i spună pur şi simplu: „Du-te acasă la 
mămica ta”, Alice îi zise: „Dacă ai putea să-i 
faci pe părinţii tăi să înţeleagă că Pinguinul- 
şef are nevoie de sprijinul lor, mai ales la 
prins peşte pentru a-i hrăni pe cercetaşi, 
atunci vei deveni un adevărat erou”. 


„Asta-i tot?”, răspunse micuța, cu toată 
naivitatea tinereţii. 


Aisbergul nostru se topeşte 108 


În ziua următoare, puiul vorbi cu 
prietenii săi, şi nu erau deloc puţini. Şi, din 
aceste discuţii, a luat naştere o idee despre 
cum puteau puii să ajute ca viaţa nomadă 
să devină o realitate. Educatoarea anulă 
câteva ore obişnuite - încălcă vreo câteva 
reguli - şi îi ajută ca ideea să prindă 
contur. O numiră „Tribut Zilei Eroilor 
Nogştri”. 


Unii părinţi erau agitaţi din cauza 
acestei activităţi. Să-i faci pe toţi să se 
simtă puternici. inclusiv pe copii, era un 
aspect fără precedent în colonie. Dar puii 
erau încântați. 

Ah, au dispărut. Acum am 
de gând să ajut colonia. Ea a 
spus că noi toți putem face 
ceva, tăticule! 


| 
! 

Cercetasii 


Louis decise că aveau nevoie, şi încă 
repede, de dovezi că eforturile lor erau pe 
drumul cel bun. Aşa încât pasul următor fu 
să-l roage pe Fred să selecteze un grup mic, 
de cercetaşi de elită, atletici şi foarte 
motivaţi, cărora să le coordoneze programul 
şi să-i trimită în căutarea unor potenţiale 
cămine. 


„Colonia trebuie să simtă cât mai curând 
posibil că se fac progrese”, îi spuse lui Fred 
Pinguinul-şef. „Şi trebuie să facem tot ceea 
ce ne stă în putinţă să-i ajutăm pe cercetaşi 
să născocească mijloacele necesare pentru a 
se proteja. Fiecare dintre aceste păsări 
trebuie să revină cât mai repede şi în 
siguranţă. Dacă va lipsi, chiar şi o singură 
pasăre va crea şi mai multă nelinişte şi va 
face predicțiile lui NuNu şi mai credibile. 
Ţineţi minte, ei nu trebuie să ne găsească 
un nou cămin, ci doar o serie de 
posibilităţi.” 

Viața era plictisitoare. 
Acum ne DISTRĂM. 


Trebuie să 
fiu de ajutor. 

A doua zi, cercetaşii erau organizaţi şi 
gata de plecare. Alegerile lui Fred fuseseră 
potrivite. Aceştia erau puternici, isteţi şi 
foarte entuziasmați. 


încercarea cea mai dificilă la care era 
supusă însă colonia era adunarea unei 
cantităţi suficient de mari de peşte pentru a 
hrăni cercetaşii obosiţi şi înfometați la 
întoarcerea acasă. Fiecare dintre aceştia 
urma să aibă nevoie imediată de o cantitate 
uriaşă de peşte - peste nouă kilograme, 
ceea ce, oricât ar părea de incredibil, un 
pinguin poate consuma cu uşurinţă la o 
masă. 


Dar, exista vechea tradiţie în colonie 
conform căreia păsările (1) împărțeau 
mâncarea cu puii lor şi (2) împărțeau 
mâncarea DOAR cu puii lor. 


Aşa încât, cine ar fi putut să prindă peşte 
pentru cercetaşi? 


în condiţiile în care nimeni nu avea nici o 
soluţie practică, apărură mica Sally Ann, 
grădiniţa şi ideea ei cu „Tributul Zilei 
Eroilor Noştri”. 


114 JOHN KOTTER ŞI HOLGER RATHGEBER 


Sărbătorirea Zilei Eroilor urma să 
includă o tombolă, spectacole, o formaţie 
de muzică şi un talcioc. Preţul de intrare 
era neobişnuit: doi peşti de la fiecare adult. 


Păsările tinere explicară părinţilor ziua 
festivă. După cum vă imaginaţi, urni adulţi 
mai preocupaţi nu reuşeau să priceapă ce 
auzeau, unii nu prea agreau deloc ideea, 
iar alţii habar n-aveau că cercetaşii 
părăsiseră deja aisbergul. Cu toate acestea, 
mulţi erau mândri de copiii lor, care 
dovediseră creativitate în momente de 
necesitate. 


Totuşi, părinţii se simțeau puţin 
încurcaţi. „Nu împărţi hrana decât cu copiii 
tăi” era o tradiţie foarte, foarte veche şi 
bine înrădăcinată. Aşa încât, inspirați, 
tinerii au subliniat foarte clar că vor ii 
foarte stânjeniţi dacă (1) părinţii lor nu vor 
participa la Ziua Eroilor şi (2) dacă fiecare 
mamă şi tată nu vor aduce câte doi peşti 
drept preţ de intrare. 


__ în momentul în care câţiva părinţi se 
înduplecară, anunțând că vor aduce peşte, 
şi ceialti deciseră să facă la fel. Presiunea 
socială 

funcţionează la fel de bine în coloniile de 
pinguini, ca şi în cele umane. 


Louis programă ca Ziua Eroilor să 
coincidă cu momentul în care cercetaşii 
trebuiau să se întoarcă. De la primele ore 
ale dimineţii până târziu, după-amiază, 
evenimentul a reprezentat un succes 
răsunător. Jocurile, formaţia, tombola şi 
toate celelalte evenimente au fost 
distractive pentru toată lumea. Dar punctul 
culminant veni abia la final, când păsările îi 
aşteptau pe cercetaşi. 


NuNu prezise că nici jumătate nu se vor 
întoarce. „Hrană pentru balene”, spuse el 
tuturor celor care îl ascultau. „Se vor 
pierde, nătărăii.” Unele păsări clătinau din 
cap, aşa că el continua să spună acest 
lucru. NuNu era neobosit. Munci în ziua 
aceea cât n-o făcuse în ani de zile. 


Unii membri ai coloniei erau nervoşi, în 
ciuda bufoneriilor lui NuNu. Unii continuau 
să fie sceptici faţă de pretenţiile ridicate. Şi 
din toate aceste motive, sfârşitul zilei fu cu 
atât mai dramatic. 


Cercetaşii se întoarseră, unul după altul, 
cu toţii, deşi câţiva arătau ca şi când 

trecuseră pe lângă moarte, iar unul era 
grav rănit. Alice îi aştepta cu un echipaj 
bine organizat pentru a se ocupa de orice 
leziune. Ceea ce se şi întâmplă. 


Imediat după ce sosiră, începură să 
relateze povestiri uimitore despre mare, 
înot pe distanţe mari şi despre noile 
aisberguri pe care le văzuseră. Toţi se 
înghesuiau în jurul păsărilor. 


Pentru că erau atât de înfometați, 
cercetaşii mâncară repede şi cu încântare 
peştele pe care ceilalţi pinguini îl aduseseră 
la târg. Chiar şi în timp ce se îndopau, se 
putea vedea că majoritatea voluntarilor lui 
Fred erau foarte încântați de ceea ce 
făcuseră. Când terminară, Sally Ann şi 
prietenii ei le dădură cercetaşilor panglici 
pe care să şi le pună la gât. Panglicile erau 
făcute de pui şi aveau prinse şi medalii din 
gheaţă, pe care era inscripţionat cuvântul 
EROU. 

Mulțimea ovaţionă. Cercetaşii se 
înclinară (sau, cel puţin, atât cât poate să se 
încline un pinguin). 


Louis chemă puiul care se afla la originea 
tuturor evenimentelor ce dăduseră naştere 
acestei zile festive. În faţa coloniei spuse: 
„lar aceasta este pentru cel mai tânăr erou 
al nostru.” îi oferi lui Sally Arm sticla spartă 
care devenise întru câtva legendară, de 
când fusese arătată pentru prima dată 
tuturor păsărilor. Mulțimea aplaudă 
frenetic. 


Puiul plângea de bucurie. Părinţii săi nu- 
şi mai încăpeau în piele de mândrie. Alice 
nu-şi mai aducea aminte când mai fusese 
atât de fericită. 

Discuţiile continuară până târziu 
noaptea, mult după ce copiii se culcară. 
Mulţi dintre membrii coloniei erau în 
continuare uimiţi de cele povestite de 
cercetaşi, chiar dacă aceştia repetau de 
două sau de trei ori. Majoritatea păsărilor 
care fuseseră sceptice în ceea ce priveşte 
viaţa nomadă deveneau mai încrezătoare. 
Păsările încântate se simțeau şi mai 
entuziasmate. Şi, iarăşi, aflată într-un 
moment de cumpănă, colonia mai făcu un 
pas important înainte. 


Fred şi cercetaşii reuşiseră să obțină 
(ceea ce o pasăre cu stil MBA a numit) „o 
victorie pe termen scurt.” Era o mare 
victorie. 


NuNu nu putea fi văzut nicăieri. în mod 


miraculos, locul lui fusese luat de cercetaşi 
purtând panglici cu medalii. 

Al doilea val 


În dimineaţa următoare, Louis convocă 
şedinţa cercetaşilor. Profesorul era şi el 
invitat. 


„Ce aţi aflat?”, le întrebă Pinguinul-şef pe 
păsări. „Ce aisberguri aţi văzut şi care ar 
putea fi suficient de mari, în formă bună şi 
în măsură să ne protejeze ouăle în timpul 
iernii şi destul de aproape ca puii noştri şi 
păsările în vârstă să poată traversa în 
siguranţă până acolo?” 


Cercetaşii discutară despre ceea ce 
găsiseră. Profesorul puse întrebare după 
întrebare pentru a putea deosebi părerile de 
fapte. Stilul său fu foarte eficient, fără a-l 
face prea popular în rândul celorlalte 
păsări, dar nici că-i păsa de aşa ceva. 


După Ziua Eroilor, mai multe păsări se 
oferiră voluntare pentru al doilea val de 
cercetaşi, chiar dacă sarcina lor de a alege 
un singur aisberg putea fi foarte solicitantă. 
Dintre 

voluntari, Louis alese o echipă pe care o 
trimise să exploreze posibilităţile cele mai 
promițătoare descoperite de primul val de 
cercetaşi. 


Mulţi dintre scepticii coloniei deveneau 
acum şi mai puţin sceptici. Unele păsări mai 
aveau încă anumite rezerve, multe dintre 
acestea fiind 

raţionale. Câţiva dintre pinguini erau 

nervoşi 

de felul lor. 


Ei bine, 
n-a spus nimeni 
BA căvafiușor. 


Dar ce zici 
de asta... Și de aia... 
E greu de tot. 


DEN 
De acum, aproape nimeni nu-i mai dădea 
atentie lui NuNu. 

1 


Alice menținea neobosită ritmul de lucru. 
Unii dintre membrii Consiliului se plângeau 
că nu aveau timp să facă față tuturor 
sarcinilor care apăreau. Alice le atrăgea 
atenția că jumătate din şedinţele lor erau 
lipsite de importanţă. „Eliminaţi-le”, spuse 
ea, fără menajamente. Louis o ascultă. 

La un moment dat, până şi Pinguinul-şef 
sugeră că era cazul să încetinească ritmul. 
Dar Alice nici nu voia să audă. 


„Suntem mereu în pericol să ne pierdem 
curajul. Unele păsări deja sugerează să 
aşteptăm până iama următoare. După 
aceea, dacă mai suntem în viaţă, vor spune 
că pericolul a trecut şi că nu mai este 
necesară nici o schimbare.” 


Era un punct de vedere bun de luat în 
considerare. 

Al doilea val de cercetaşi găsi un aisberg 
ce părea potrivit din mai multe puncte de 
vedere. Era: 


e Un cămin sigur. Nu existau dovezi de 
topire sau de caverne pline cu apă. 


e Era dotat cu un perete înalt de zăpadă 
care să-i protejeze de furtunile îngheţate. 


e Era aproape de locurile de pescuit. 


e Era amplasat pe o rută unde se aflau 
destule aisberguri sau platouri îngheţate 
care să poată oferi puilor sau pinguinilor 
mai în vârstă posibilitatea să se 
odihnească în timpul călătoriei. 


Aisbergul nostru se topeşte 126 


Cercetaşii care se întorseseră erau 
mândri, emoţionaţi şi foarte fericiţi. Restul 
coloniei era mândră, emoţionată şi fericită 
să-i vadă. 


De acum, sarcina de a strânge peşte 
pentru cercetaşi începea să pară a face 
parte din rutina firească. Multe păsări 
dădeau o mână de ajutor. Totul era cu 
adevărat uimitor. 


Profesorul fu rugat să evalueze într-un 
mod mai ştiinţific noua bucată de gheaţă şi 
zăpadă. Acesta nu părea prea entuziasmat 
de noua lui sarcină. Era supraponderal, iar 
excursia până la noul aisberg nu era prea 
scurtă. Insă, după o discuţie calmă cu Louis 
(şi una nu prea calmă cu Alice), anunţă că 
era pregătit să însoţească grupul de 
cercetaşi. Şi aşa şi făcu. 


între timp, colonia era preocupată de alte 
îndatoriri curente importante, dar şi 
plăcute, cum ar fi conceperea unor noi pui 
de pinguini. 


Apoi, pe 12 mai, în ultimul moment, cu puţin 
„timp înainte de începerea iernii antarctice, 
păsările începură să se mute spre noua lor 
casă. 

Nu, dar... 


Mi-a fost dor 
Pete, ţi-a fost dor de de tine, Jane. 


aisbergul nostru cât 
ai fost plecat? 

în unele situaţii, mutarea căpăta accente 
haotice. La un moment dat, câţiva pinguini 
se pierdură şi se iscă panică. Dar păsările 
se regăsiră şi, în cea mai mare parte, totul 
se desfăşură suficient de bine. 


Ca urmare a stilului său eficient de 
conducere, Louis ajunse să fie foarte 
admirat în întreaga colonie. Cu toate 
acestea, spre cinstea lui, nu-şi lăsă mândria 
să se transforme în aroganță. 


Buddy îi mângâie pe cei îngrijoraţi, îi 
încurajă pe cei năpăstuiţi, îi calmă pe cei 
înnebuniţi şi probabil că încă vreo zece 
femele pinguin se îndrăgostiră de el (dar 
asta este o altă poveste). 


Când nimeni nu era în stare să se 
gândească la o soluţie pentru o nouă 
problemă, era chemat Fred pentru a-şi 
expune creativitatea sa echilibrată. 


„„. Profesorului îi plăcea foarte mult noua lui 
postură în cadrul coloniei. Constată chiar 
că îi făcea plăcere atunci când îl admirau 
păsările, pe care înainte le considera fără 
minte. 

Alice părea să supravieţuiască dormind numai trei ore pe zi. 
Iar NuNu continua să prezică osânda veşnică. 


lama se scurse. Colonia întâmpină probleme. Noul lor cămin 
era diferit, locurile de pescuit erau necunoscute, vânturile 
clătinau zidurile de gheaţă şi zăpadă într-un mod neaşteptat. 
Dar problemele nu erau atât de grave pe cât se temuseră 
păsările neliniştite. 


în sezonul următor, cercetaşii găsiră un aisberg şi mai bun, 
mai mare şi cu terenuri de pescuit şi mai bogate. Şi, deşi erau 
tentaţi să considere că fuseseră supuse la destule schimbări şi 
ar trebui să rămână definitiv la noul cămin, nu o făcură. Se 
mutară din nou. Era un pas esenţial: să nu se mulţumească 
uşor şi să nu renunțe. 


După cum bănuiţi, pregătirile necesare celei de-a doua 
mutări au fost mai puţin supărătoare decât primele. 

Mâine ne vom Dar de ce din 
muta acolo! 


nou? Este așa 
frumos aici! 

Cui îi pasă, atât 
timp cât în zonă 
sunt pești buni... 


ÎMI PLACE LA 
NEBUNIE să fiu 
cercetaș. 

Schimbarea cea mai remarcabilă 


Aţi putea crede că acum, în mod normal, 
povestea noastră se termină. Dar nu este 
chiar aşa. 


Unele păsări începură să vorbească 
despre cum au găsit aisbergul perfect şi 
astfel... 


Tradițiile mor greu. Cultura se schimbă 
cu aceeaşi dificultate în coloniile de pinguini 
ca şi în cele omeneşti. 


Alice îl convinse pe Louis să clatine 
Consiliul de Conducere. Acesta ezita să facă 
orice care ar putea demonstra lipsă de 
respect faţă de păsările care lucraseră din 
greu pentru a ajuta şi a servi colonia. Nu 
era uşor să întreprinzi anumite acţiuni şi să 
ai grijă şi de demnitatea tuturor. Dar Alice 
era insistentă şi, când era aşa, ştiţi voi... 


Pentru cercetaşi se stabili un proces de 
selecţie foarte dur. Totodată, li se dădu şi 

mai mult peşte. Iar condiţia lor în cadrul 
coloniei continuă să se îmbunătăţească. 


Sistemul şcolar al pinguinilor adăugă în 
programă un nou obiect de studiu 
obligatoriu: „Cum să devii cercetaş”. 


Profesorul preluă poziţia de Meteorolog- 
şef. Puțin mai ezitant la început, „turnă” 
ştiinţă exactă în munca lui şi ajunse să-i 
placă foarte mult ceea ce făcea. 


Fred fu rugat să facă parte din Consiliul 
de Conducere în calitate de Cercetaş-şef. Fu 
onorat şi acceptă. 


Lui Buddy i se oferi un număr mai mare 
de posturi mai importante. Le refuză pe 
toate, dar ajută Consiliul de Conducere să 
găsească alţi candidaţi buni. Lipsa lui de 
ambiţie fu considerată drept modestie. 
Păsările îl iubeau şi mai mult. 


Azi colonia se mişcă precum nomazii. 
Majoritatea a acceptat. Unora le place. Alţii 
nu vor accepta nicicând. 


Louis s-a retras, a devenit arhetipul 


bunicului pentru întreaga colonie şi acum se 
bucură de timpul său liber mai mult decât ar 

fi crezut. Locul său de Pinguin-şef a fost luat 
de Alice, acum mult mai echilibrată. 


Pe măsură ce timpul a trecut, colonia a 
înflorit. A crescut mereu. A devenit tot mai 
pricepută în soluţionarea pericolelor, cel 
puţin din cele învăţate din aventura topirii. 


Bunicul Louis a devenit cel mai de seamă 
profesor al coloniei. Toate păsările mai 
tinere l-au rugat mereu să le spună povestea 
Marii Schimbări. La început a ezitat, de 
teamă să nu pară un moş care se laudă cu 
vechile lui succese - reale sau imaginare. 
Dar, până la urmă, şi-a dat seama de 
importanţa de a povesti puilor - într-un mod 
cât mai interesant şi mai nostim cu putinţă - 
toate etapele pe care le parcursese colonia. 

Le povesti despre constatarea lui Fred că 
aisbergul se topea şi după aceea cum ei 1) au 
determinat starea de urgenţă în colonie pentru a 
face faţă unei probleme dificile, 2) au însărcinat un 
grup ales să coordoneze schimbarea, 3) au stabilit o 
viziune raţională pentru un viitor mai bun, 4) au 
comunicat aceasta, astfel încât ceilalţi să o poată 
înţelege şi accepta, 5) au îndepărtat cât mai multe 
obstacole din faţa acţiunii, 6) au determinat o reuşită 
rapidă, 7) nu au renunţat, până când noul mod de 
viaţă nu era ferm încetățenit şi 8) în final, s-au 
asigurat că schimbarea nu putea fi împiedicată de 
tradiții înrădăcinate, care dispar cu greutate. 


Deşi Louis nu le-a spus acest lucru niciodată, în 
mod explicit, în povestea lui, el a considerat că 
schimbarea cea mai remarcabilă dintre toate a fost 
faptul că un număr atât de mare de membri ai 
coloniei nu se mai temeau de schimbare, învățau 
cele necesare pentru a se adapta noilor împrejurări 
şi lucrau bine împreună, pentru a putea construi un 
viitor tot mai bun. 


Fostul Pinguin-şef se minuna, mai ales, 


văzând ce făceau puii pentru a ajuta colonia. 
Şi pentru asta îi iubea şi mai mult. 

Schimbarea şi succesul 


Fabulele pot fi nostime, dar, ca şi în cazul 
poveştii cu pinguini, puterea lor stă în 
faptul că vă ajută să acţionaţi într-un mod 
mai inteligent: producţie şi realizări mai 
bune, mai puţine confuzii şi o senzaţie 
generală de control, prin înţelegerea a tot 
ceea ce se întâmplă în jurul vostru. 


Unii oameni procesează automat 
povestea noastră despre pinguini, 
identificând metode inteligente, asemeni 
celor utilizate de păsări, evaluându-şi 
experienţa personală prin intermediul 
acestor metode şi identificând propriile 
opţiuni pentru un viitor mai bun. Dar 
oricine, inclusiv acei oameni, pot beneficia 
de pe urma unei gândiri mai conştiente, a 
discuţiilor şi a îndrumărilor. 


Oameni de toate categoriile, de la 
ingineri de software la directori executivi, 
de la persoane casnice la clerici, de la elevi 
de liceu la pensionari, au folosit povestea 
pinguinilor în mod conştient pentru a-şi 
îmbunătăţi realizările, atât personale, cât şi 
în cadrul organizaţiei. Procesul este 

adaptabil propriilor circumstanţe. 


în primul rând, citiţi şi reflectaţi asupra 
poveştii. Este posibil să vi se pară util să o 
citiţi de mai multe ori. Veţi fi surprinşi cât 
de multe sunt cuprinse într-o poveste 
scurtă. 


Puneţi-vă întrebări care sunt sugerate 
direct de către poveste: Trăiesc oare pe un 
aisberg care se topeşte sau pe un aisberg 
ce s-ar putea topi? Aisbergurile care se 
topesc pot căpăta zeci de forme: linii de 
producţie care îmbătrânesc, şcoli ce devin 
lipsite de relevanţă, servicii a căror calitate 
scade, o strategie de afaceri care are o 
semnificaţie tot mai neînsemnată, o nouă 
strategie a cărei implementare se pierde pe 
parcurs. Cine sunt persoanele de lângă 
mine care seamănă cu NuNu? Dar cei care 
seamănă cu Alice şi Fred? Cine sunt eu? 


Acest mod de gândire poate fi mult 
sprijinit şi de cunoaşterea cercetărilor lui 


Kotter asupra schimbărilor reuşite, pentru 
care prezentăm, în paginile următoare, un 
rezumat. Puteţi examina, pentru fiecare 
dintre cei Opt Paşi, cum şi-au atins scopul 
pinguinii noştri inteligenţi. După aceea, 
puteţi examina, pas cu pas, ceea ce voi sau 
organizaţia voastră aţi făcut sau plănuiţi să 

faceţi. 

Cei Opt Paşi pentru o schimbare reuşită 


Pregătiţi scena 
1. Creați senzaţia de necesitate. 


Ajutaţi-i pe ceilalţi să constate cât este 
de necesară schimbarea şi cât este de 
important să acţionaţi imediat. 


2. Alcătuiţi echipa de coordonare. 


Asiguraţi-vă că schimbarea este 
coordonată de un grup puternic - unul care 
posedă abilităţi de conducere, credibilitate, 
aptitudini de comunicare, autoritate, 
abilităţi analitice şi un sentiment de 
necesitate. 


Decideţi ce aveţi de făcut 


3. Elaboraţi viziunea şi strategia 
schimbării. 

Lămuriţi cum va diferi viitorul de trecut 
şi cum se poate transforma viitorul în 
realitate. 


Treceţi la acţiune 


4. Comunicaţi pentru a fi înţeleşi şi a 
câştiga încrederea. 


Asiguraţi-vă că un număr cât mai mare 
de persoane înţelege şi acceptă viziunea şi 
strategia. 


5. împutemiciţi-i pe alţii pentru a 
acţiona. 


îndepărtați cât mai multe bariere 
posibile, astfel încât, cei care doresc, să 
poată transforma viziunea în realitate. 


6. Câştigaţi victorii pe termen scurt. 


Obţineţi, cât mai curând posibil, succese 
care să facă impresie. 


7. Nuvă opriţi. 


După primele succese, măriţi ritmul, mai 
repede şi mai tare. Fiţi fără linişte, inițiind 

schimbare după schimbare, până când 
viziunea devine realitate. 


Imprimaţi-i durabilitate 

8. Creați o nouă cultură. 

Preţuiţi noile tipuri de comportament şi 
asiguraţi-vă că au succes, până când devin 


suficient de puternice pentru a înlocui 
vechile tradiţii. 

Rolul gândirii şi al sentimentelor 


Gândirea diferită poate sprijini 
schimbarea comportamentului şi poate 
determina rezultate mai bune. 


e Strângeţi informaţii şi analizaţi-le. 


e Prezentaţi informaţiile în mod logic, 
pentru a schimba modul de gândire al 
oamenilor. 


e O gândire schimbată va conduce, la 
rândul său, la modificarea 
comportamentului. 


Sentimentele diferite pot schimba şi mai 
mult comportamentul, conducând la 
rezultate şi mai bune. 


e Creați experienţe surprinzătoare, 
„convingătoare şi, pe cât posibil, vizuale. 


* Experiențele schimbă sentimentele 
oamenilor faţă de o anumită situaţie. 

e O schimbare a sentimentelor poate 
conduce la o schimbare semnificativă a 
comportamentului. 


Dacă sunteţi o persoană analitică, o 
analiză formală pe patru coloane poate fi o 
metodă eficace de reflecţie - cei Opt Paşi, ce 
au făcut păsările, ce aţi făcut voi şi grupul 
vostru, ce aţi putea face. 


După parcurgere şi reflecţie, discutaţi 
povestea şi cu ceilalţi care au citit cartea. 
Discuţiile pot fi neprotocolare sau în cadrul 
unor programe de pregătire, pot face parte 
din şedinţele obişnuite de lucru sau pot fi 
discutate cu familia sau prietenii. 


Expresiile pinguinilor (aisberguri, Alice, 
medalii pentru eroi) pot uşura comunicarea 
şi pot face mai puţin confuze şi 
amenințătoare discuţiile privind anumite 
subiecte. Experienţa ne-a arătat că astfel de 
discuţii pot fi foarte utile. 


Găsiţi alte unelte, care să vă ajute să 


aplicaţi lecţiile învăţate din fabulă. Pentru 
oricine care doreşte să consulte cărţi de 

cercetare în domeniul afacerilor, „Leading 
Change” şi „The Heart of Orange” pot fi 
foarte utile. 


Astăzi avem unelte de înaltă tehnologie. 
Vom publica poveşti despre ce au făcut 
oamenii în mod efectiv ca urmare a fabulei 
pinguinilor, metode pentru uşurarea 
dialogului între persoanele care au citit 
cartea, precum şi exerciţii de pregătire mai 
structurate pe pagina de intemet ww w. 
ouricebergismelting. corn. 


Cu ajutorul uneltelor, discuţiilor şi al 
cărţii veţi găsi posibilităţi mai noi şi mai 
bune de a acţiona sau vă veţi întări 
convingerea de a continua să acţionaţi aşa 
cum faceţi deja. Găsiţi modalităţi de 
ajutorare prin iniţiativele celorlalţi. Aplicaţi 
metoda celor Opt Paşi. în orice caz, realizaţi 
mai mult, câştigaţi mai multă mândrie, vă 
distraţi mai bine, suferiţi mai puţin de pe 
urma problemelor aparent nesfârşite care 
pot fi create de o lume în schimbare, 
determinaţi reuşita organizaţiei şi îi 
expuneţi pe ceilalţi mai puţin la risc. 


în sfârşit, şi poate aceasta este cea mai 
mare reuşită a cărţii, atunci când acţionaţi 
în concordanţă cu ceilalţi, pentru că toţi aţi 
citit, reflectat şi discutat pe seama aceleiaşi 
fabule, rezultatele finale pot fi foarte 

eficiente. 


Dacă în ultimii câţiva ani am învăţat o 
lecţie covârşitor de importantă, aceasta este 
următoarea: când păsările din Consiliul de 
Conducere, pinguinii din conducerea de 
mijloc şi puii simt toţi de aceeaşi parte a 
aisbergului în ceea ce priveşte schimbarea, 
este uimitor ce se poate întâmpla, în ciuda 
condiţiilor potrivnice. 


Puteţi folosi această abordare şi în afara 
locului de muncă - în comunităţi, echipe 
sportive, congregaţii religioase şi chiar în 
familie. O dată ce aţi început să gândiţi 
astfel, veţi constata că există peste tot 
aisberguri care se topesc sau care sunt pe 
cale de a se topi. 


Ascultându-i pe ceilalţi, nu am încetat să 
ne minunăm câte probleme legate de 
aisberguri există în lumea noastră aflată în 
rapidă schimbare. Nu încetăm să ne 
minunăm cât de dificile sunt de constatat şi 
de soluţionat 

aceste probleme. Dar, mai presus de orice, 
nu încetăm niciodată să ne minunăm de 
modalităţile creative pe care oamenii le 
inventează pentru a merge mai departe şi a 
crea un viitor mai bun pentru grupuri mici, 
organizaţii mari şi pentru ei personal. 


Oamenii pot fi (uneori) chiar mai 
inteligenţi decât pinguinii. 


Ssfă rşit 


(cu excepția cititorilor care 
mai doresc şi alte informaţii) 

Cum s-a născut această carte 


în 1996, John Kotter a scris „Leading 
Change”. A fost considerată cartea de 
management nr. 1 de către Executive 
General, devenind ulterior cea mai bine 
vândută carte din ultimul deceniu în 
problema schimbării în cadrul 
organizaţiilor. După părerea noastră, cadrul 
din carte este utilizat mai des decât orice 
altă metodologie unică, de către mai mulţi 
conducători, pentru a face faţă schimbării, 
indiferent de formă: determinarea unei 
creşteri mai accentuate, eliminarea 
ineficienţelor, îmbunătăţirea calităţii 
produselor sau serviciilor sau 
restructurarea fluxurilor a cine, ce face şi 
cum. 


„Leading Change” s-a bazat pe cercetări 
extinse care au identificat şi definit im 
model în opt paşi asociat eforturilor de 
schimbare de mare succes. „Leading 
Change” vorbeşte despre fiecare dintre 
aceşti paşi ceva mai detaliat. 

Şase ani mai târziu, Kotter a scris, 
împreună cu Dan Cohen, o continuare a 
acestei cărţi, „The Heart of Change”. Şi 

aceasta a fost cea mai bine vândută carte şi 
a câştigat premii. „The Heart of Change” s-a 
bazat şi ea pe cercetări extinse care au 
reconfirmat constatările studiului original, 
adăugând o nouă dimensiune importantă: 
Este mai puţin probabil ca oamenii să se 
schimbe, pe sine şi pe alţii, în funcţie de 
date şi analize şi mult mai probabil ca acest 
lucru să se întâmple pe baza unor 
experienţe convingătoare. Sentimentele de 
multe ori înving raţiunea. „The Heart of 
Change” explorează această dimensiune 
prin intermediul a peste douăzeci de 
povestiri adevărate din bine-cunoscute 
medii de afaceri şi ramuri de guvernământ. 


în toată această perioadă, Kotter s-a 
convins în totalitate că rata schimbării va 
continua să crească. S-a convins, de 
asemenea, că 90 la sută din organizaţii fie 
ignorau schimbările relevante, fie încercau 
să se adapteze într-un fel care nu 
corespundea aspirațiilor lor. Se investeau 
prea mult timp şi bani pentru a obţine prea 
puţin, cu prea, multă suferinţă şi frustrare 
pe toate planurile. 

De asemenea, Kotter a concluzionat că a 
face faţă schimbării devenea o sarcină din 
ce în ce mai importantă nu numai pentru 
persoanele aflate în vârful ierarhiei 
organizaţiilor, ci şi la toate nivelurile 
acesteia, în cele mai reuşite eforturi de 
schimbare cercetate de Kotter, aproape 

fiecare juca roluri cruciale în sprijinirea 
firmelor pentru a se adapta într-o lume 
aflată în schimbare. Şi totuşi, în vasta 
majoritate a organizaţiilor studiate de el, 
oamenii nu ştiau ce aveau de făcut, se 
simțeau ameninţaţi sau erau convinşi că 
managementul superior nu avea nevoie de 
sprijinul lor. în mod inevitabil, acest lucru 
determina decizii slabe, eforturi irosite, 
mişcare prea lentă şi multă frustrare. 


Apoi apare Rathgeber. Acesta a fost 
inspirat de cărţile lui Kotter, câştigătoare de 
premii, şi a conceput un scurt exerciţiu de 
formare despre o colonie de pinguini 
(coperta cărţii „Leading Change” are pe ea 
o imagine cu pinguini). Exerciţiul a fost 
menit atât pentru uzul personalului de 
conducere, cât şi pentru cei care abia îşi 
începeau activitatea. Colaborarea dintre 
Kotter şi Rathgeber a apărut legată de acest 
proiect după care Kotter a sugerat să scrie 
o carte împreună. 


Fabula despre pinguini care a rezultat s-a 
bazat pe elementele cuprinse în cărţile 
„Leading Change” şi „The Heart of 
Change”, pe alte lecţii învăţate de autori în 
ultimii ani pe tema schimbărilor efective, pe 
o teorie a învăţării prin povestiri 
memorabile şi stimuli vizuali (cum ar fi 
ilustrațiile), precum şi din actualele 
cunoştinţe din neurologie şi disciplinele 

aferente despre cum funcţionează mintea 
omenească. Rezultatul final nu aduce nici pe 
departe cu o carte tipică, specializată. La 
prima vedere, poate părea o carte 
prostească sau simplistă, însă este departe 
de a fi aşa ceva. 


Obiectivul cărţii „Aisbergul nostru se 
topeşte”a fost acela de a atrage atenţia 
asupra capacităţii incredibile a povestirilor 
de calitate de a influenţa în timp 
comportamentul, determinând indivizii şi 
grupurile acestora să devină mai 
competenţi în dirijarea schimbării şi 
obţinerea unor rezultate mai bune. Una 
dintre părţile frumoase ale unor astfel de 
povestiri este faptul că provoacă acţiunea 
unui număr mare de persoane, într-o 
manieră destul de diferită de cea a 
majorităţii cărţilor specializate tradiţionale. 
Autorii cred, cu toată sinceritatea, că lumea 
are nevoie de mai multă acţiune din partea 
unei categorii mai mari de persoane - 
acţiune care să fie informată, angajată şi 
inspirată, astfel încât să ne poată sprijini pe 
toţi într-o epocă cu tot mai multe schimbări. 


La momentul apariţiei acestei cărţi, 
făcusem deja zeci de experienţe cu cartea. 
Unele se concentraseră pe indivizii care 
citiseră manuscrisul, altele pe utilizarea 
cărţii în pregătirea formală, altele asupra 
managerilor care discutau manuscrisul cu 

grupurile lor de lucru, iar altele, pur şi 
simplu, pe distribuirea cărţii unui număr 
mare de persoane dintr-o firmă, o direcţie 
sau un departament al unei organizaţii. 
Obiectivul celei din urmă a fost de a avea un 
efect la nivel de sistem - atomii să vibreze 
pe aceeaşi frecvenţă - ceea ce rar se 
întâmplă cu cărţile de afaceri tradiţionale 
citite de un număr redus de persoane. Până 
acum, toate experienţele au avut rezultate 
promițătoare. 

Când am întrebat un cititor mai în vârstă 
ce părere are despre carte, iată ce a scris: 


Pentru cineva care a trecut cu vederea o 
serie de iniţiative intenţionate de 


schimbare... 
t t 


e Cartea vă face să zâmbiţi. 


+ Vă face să apreciaţi modul în care 
structura povestirii înfăţişează logica 
procesului schimbării alături de 
obstacolele specifice acestuia. 


e Vă determină să vă reamintiţi cât de mult 
bun-simt este implicat şi cât de previzibile 
simt unele etape ale procesului - dar că 
relaţionarea, răbdarea şi COMUNICAREA 
nu ar trebui niciodată subestimate, iar 
schimbarea este întotdeauna de natură 
sentimentală. 


Scoate în evidenţă o unealtă mai puţin 
amenințătoare, ce poate fi utilizată pentru 
iniţierea discuţiilor pe tema procesului 
pentru echipe de proiect nou-înfiinţate. 
Capacitatea de a face referire cu umor la o 
relatare despre un proces de schimbare 
poate reduce o parte din emoţiile prin 
care trec echipele care sunt prinse 
periodic în ceva ce cred că întâmpină 

numai ei. 


e Oferă o unealtă de a stimula discuţiile pe 
tema înnoirilor în întreaga organizaţie. în 
mod inevitabil, ciclul de viaţă duce la 
stagnare şi mulţumire de sine. De ce n-am 
arunca, din când în când, în faţa 
oamenilor, câte un aisberg? 


Pentru cineva care nu a condus sau nu a 
participat într-o iniţiativă pragmatică de 
schimbare... 


+ Vă face să zâmbiţi pentru că vă puteţi 
identifica imediat cu unul sau mai mulţi 
pinguini. 


e Vă oferă o imagine rapidă, dar şi 
cuprinzătoare, a unei iniţiative de 
schimbare metodice (şi familiare) într-un 
format uşor digerabil. 


e Vă ajută să vă puneţi în locul unuia dintre 
eroi şi să vă imaginaţi drept im campion 
eligibil al schimbării - întrucât vă permite 
să descifraţi misterele a ceea ce credeaţi 
înainte a fi un teritoriu rezervat doar 
şefilor care deţineau toate răspunsurile. 


e Demonstrează că un progres real necesită 
participarea unei echipe, în care fiecare 

are un rol important (inclusiv voi) şi 
fiecare îşi cunoaşte rolul. 


Şi, în toate cazurile - pentru cei care au 
trecut printr-un efort considerabil de 
schimbare, pentru cei care nu au făcut-o, 
pentru cei de la conducerea firmelor, dar 
şi pentru ceilalţi - cartea ajută la crearea 
unor abilităţi noi şi mai bune şi (ceea ce 
este mai important) obţinerea unor 
rezultate mai bune. 


Acesta nu este deloc un rezumat rău 
pentru intenţiile noastre. 

